text: των Ευρωπαϊκών Κοινοτήτων, η έκδοση αποφάσεων επί ζητημάτων συμμόρφωσης προς τις υποχρεώσεις βάσει της παρούσας συμφωνίας σύμφωνα με τις διατάξεις της Συνθήκης για την ίδρυση της Ευρωπαϊκής Κοινότητας που διέπουν τις διαδικασίες ενώπιον του Δικαστηρίου,ΕΚΤΙΜΩΝΤΑΣ ότι, δυνάμει του άρθρου 300 παράγραφος 7 της συνθήκης για την ίδρυση της Ευρωπαϊκής Κοινότητας, η παρούσα συμφωνία δεσμεύει τα κράτη μέλη· επομένως, είναι εύλογο η Δανία, σε περίπτωση μη συμμόρφωσης κράτους μέλους, να μπορεί να προσφεύγει στην Επιτροπή ως θεματοφύλακα της Συνθήκης,ΕΚΤΙΜΩΝΤΑΣ ότι η Δανία, σύμφωνα με το άρθρο 3 του πρωτοκόλλου για τη θέση της Δανίας, δεν υφίσταται δημοσιονομικές συνέπειες λόγω μέτρων που δεν έχουν δεσμευτική ισχύ ούτε εφαρμόζονται στη Δανία εκτός από τα διοικητικά έξοδα και ότι, επομένως, πρέπει να καθορισθεί η συνεισφορά της Δανίας στα λειτουργικά έξοδα που συνδέονται με τη σύσταση και τη λειτουργία της κεντρικής μονάδας σύμφωνα με το άρθρο 3 του "κανονισμού Eurodac",ΤΟΝΙΖΟΝΤΑΣ ότι, σύμφωνα με το άρθρο 12 της συμφωνίας μεταξύ της Ευρωπαϊκής Κοινότητας και της Ισλανδίας και της Νορβηγίας για τα κριτήρια και τους μηχανισμούς καθορισμού του κράτους που είναι αρμόδιο για την εξέταση αίτησης παροχής ασύλου που υποβάλλεται σε κράτος μέλος ή στην Ισλανδία ή τη Νορβηγία, ένα πρωτόκολλο πρέπει να διασφαλίσει τις σχέσεις μεταξύ Ισλανδίας και της Νορβηγίας, αφενός, και της Δανίας, αφετέρου, όσον αφορά τις διατάξεις του "κανονισμού Δουβλίνο ΙΙ" και του "κανονισμού Eurodac",ΕΠΙΘΥΜΩΝΤΑΣ να καθορισθεί το περιεχόμενο του παρόντος πρωτοκόλλου από την Ευρωπαϊκή Κοινότητα και από την Ισλανδία και τη Νορβηγία παράλληλα με την παρούσα συμφωνία, με τη συναίνεση της Δανίας,ΣΥΜΦΩΝΗΣΑΝ ΣΤΑ ΑΚΟΛΟΥΘΑ:Άρθρο 1Σκοπός1. Σκοπός της παρούσας συμφωνίας είναι η εφαρμογή των διατάξεων του κανονισμού (ΕΚ) αριθ. 343/2003 του Συμβουλίου, της 18ης Φεβρουαρίου 2003, για τη θέσπιση των κριτηρίων και μηχανισμών για τον προσδιορισμό του κράτους μέλους που είναι υπεύθυνο για την εξέταση αίτησης ασύλου που υποβάλλεται στη Δανία ή σε οιοδήποτε άλλο κράτος μέλος της Ευρωπαϊκής Ένωσης ("κανονισμός Δουβλίνο ΙΙ") και του κανονισμού (ΕΚ) αριθ. 2725/2000 του Συμβουλίου, της 11ης Δεκεμβρίου 2000, σχετικά με τη θέσπιση του "Eurodac" για την αντιπαραβολή δακτυλικών αποτυπωμάτων για την αποτελεσματική εφαρμογή της σύμβασης του Δουβλίνου ("κανονισμός Eurodac") και των μέτρων εφαρμογής τους στις σχέσεις μεταξύ της Κοινότητας και της Δανίας, σύμφωνα με το άρθρο 2 παράγραφοι 1 και 2.2. Στόχος των συμβαλλόμενων μερών είναι η επίτευξη ομοιόμορφης εφαρμογής και ερμηνείας των διατάξεων των κανονισμών και των μέτρων εφαρμογής τους σε όλα τα κράτη μέλη.3. Οι διατάξεις του άρθρου 3 παράγραφος 1, του άρθρου 4 παράγραφος 1 και του άρθρου 5 παράγραφος 1 απορρέουν από το πρωτόκολλο για τη θέση της Δανίας.Άρθρο 2Ο "κανονισμός Δουβλίνο ΙΙ" και ο "κανονισμός Eurodac"1. Οι διατάξεις του "κανονισμού Δουβλίνο ΙΙ" που προσαρτάται στην παρούσα συμφωνία και αποτελεί μέρος της, μαζί με τα μέτρα εφαρμογής του τα οποία εκδόθηκαν σύμφωνα με το άρθρο 27 παράγραφος 2 του "κανονισμού Δουβλίνο ΙΙ" και, όσον αφορά τα μέτρα εφαρμογής που εκδόθηκαν μετά την έναρξη ισχύος της παρούσας συμφωνίας, εφαρμόσθηκαν από τη Δανία, όπως αναφέρεται στο άρθρο 4 της παρούσας συμφωνίας, εφαρμόζονται σύμφωνα με το διεθνές δίκαιο στις σχέσεις μεταξύ Κοινότητας και Δανίας.2. Οι διατάξεις


text: του "κανονισμού Eurodac" που προσαρτάται στην παρούσα συμφωνία και αποτελεί μέρος της, μαζί με τα μέτρα εφαρμογής του τα οποία εκδόθηκαν σύμφωνα με το άρθρο 22 ή το άρθρο 23 παράγραφος 2 του "κανονισμού Eurodac" και, όσον αφορά τα μέτρα εφαρμογής που εκδόθηκαν μετά την έναρξη ισχύος της παρούσας συμφωνίας, εφαρμόσθηκαν από τη Δανία, όπως αναφέρεται στο άρθρο 4 της παρούσας συμφωνίας, εφαρμόζονται σύμφωνα με το διεθνές δίκαιο στις σχέσεις μεταξύ Κοινότητας και Δανίας.3. Αντί για την ημερομηνία που αναφέρεται στο άρθρο 29 του "κανονισμού Δουβλίνο ΙΙ" και στο άρθρο 27 του "κανονισμού Eurodac", εφαρμόζεται η ημερομηνία έναρξης ισχύος της παρούσας συμφωνίας.Άρθρο 3Τροποποιήσεις του "κανονισμού Δουβλίνο ΙΙ" και του "κανονισμού Eurodac"1. Η Δανία δεν συμμετέχει στη θέσπιση τροποποιήσεων του "κανονισμού Δουβλίνο ΙΙ" και του "κανονισμού Eurodac" και οι τροποποιήσεις αυτές δεν έχουν δεσμευτική ισχύ ούτε εφαρμόζονται στη Δανία.2. Όταν εκδίδονται τροποποιήσεις των κανονισμών, η Δανία κοινοποιεί στη Επιτροπή την απόφασή της εάν θα εφαρμόσει ή όχι το περιεχόμενο των τροποποιήσεων. Η κοινοποίηση πραγματοποιείται κατά την έκδοση των τροποποιήσεων ή εντός 30 ημερών από αυτή.3. Εάν η Δανία αποφασίσει να εφαρμόσει το περιεχόμενο των τροποποιήσεων, σημειώνεται στην κοινοποίηση εάν η εφαρμογή μπορεί να πραγματοποιηθεί διοικητικά ή εάν απαιτείται η έγκριση του Κοινοβουλίου.4. Εάν στην κοινοποίηση σημειώνεται ότι η εφαρμογή μπορεί να πραγματοποιηθεί διοικητικά, τότε στην κοινοποίηση δηλώνεται επιπλέον ότι όλα τα απαραίτητα διοικητικά μέτρα αρχίζουν να ισχύουν την ημερομηνία έναρξης ισχύος των τροποποιήσεων των κανονισμών ή ότι έχουν αρχίσει να ισχύουν την ημερομηνία της κοινοποίησης, όποια από τις δύο ημερομηνίες είναι μεταγενέστερη.5. Εάν στην κοινοποίηση σημειώνεται ότι για την εφαρμογή απαιτείται η έγκριση του Κοινοβουλίου της Δανίας, εφαρμόζονται οι ακόλουθοι κανόνες:α) τα νομοθετικά μέτρα στη Δανία αρχίζουν να ισχύουν την ημερομηνία έναρξης ισχύος των τροποποιήσεων των κανονισμών ή εντός έξι μηνών από την κοινοποίηση, όποια από τις δύο ημερομηνίες είναι μεταγενέστερη·β) εάν τα νομοθετικά μέτρα στη Δανία δεν έχουν αρχίσει να ισχύουν την ημερομηνία έναρξης ισχύος των τροποποιήσεων των κανονισμών, η Δανία, στο μέτρο που συνάδει με το εθνικό της δίκαιο, εφαρμόζει προσωρινά κατ’ ουσία τις τροποποιήσεις·γ) η Δανία κοινοποιεί στην Επιτροπή την ημερομηνία έναρξης ισχύος των νομοθετικών μέτρων εφαρμογής καθώς και οιαδήποτε ειδικά μέτρα ελήφθησαν όσον αφορά την προσωρινή εφαρμογή.6. Η κοινοποίηση εκ μέρους της Δανίας ότι το περιεχόμενο των τροποποιήσεων εφαρμόσθηκε στη Δανία, βάσει των παραγράφων 4 ή 5, δημιουργεί αμοιβαίες υποχρεώσεις σύμφωνα με το διεθνές δίκαιο μεταξύ της Δανίας και της Κοινότητας. Οι τροποποιήσεις των κανονισμών αποτελούν έκτοτε τροποποιήσεις της παρούσας συμφωνίας και θεωρείται ότι προσαρτώνται σε αυτή.7. Σε περίπτωση που:α) η Δανία κοινοποιεί την απόφασή της να μην εφαρμόσει το περιεχόμενο των τροποποιήσεων, ήβ) η Δανία δεν προβεί σε κοινοποίηση εντός της προθεσμίας των 30 ημερών που καθορίζεται στην παράγραφο 2, ήγ) τα νομοθετικά μέτρα της Δανίας δεν αρχίσουν να ισχύουν εντός των προθεσμιών που καθορίζονται στην παράγραφο 5,θεωρείται ότι λύεται η παρούσα συμφωνία, εκτός εάν τα συμβαλλόμενα μέρη αποφασίσουν άλλως εντός 90 ημερών ή στην περίπτωση που αναφέρεται στο στοιχείο γ), τα νομοθετικά μέτρα στη Δανία αρχίσουν να ισχύουν εντός της ίδιας περιόδου. Η λύση παράγει

type: contracts

jurisdiction: EU


text: αποτελέσματα τρεις μήνες μετά την εκπνοή της περιόδου των 90 ημερών.8. Τα αιτήματα που είχαν διαβιβασθεί σύμφωνα με τον "κανονισμό Δουβλίνο ΙΙ" πριν από την ημερομηνία λύσης της συμφωνίας, κατά τα αναφερόμενα στην παράγραφο 7, δεν επηρεάζονται από αυτή.Άρθρο 4Μέτρα εφαρμογής1. Η Δανία δεν συμμετέχει στην έκδοση γνωμοδοτήσεων της επιτροπής που αναφέρεται στο άρθρο 27 παράγραφος 2 του "κανονισμού Δουβλίνο ΙΙ" και του άρθρου 23 παράγραφος 2 του "κανονισμού Eurodac" ή στην έκδοση μέτρων εφαρμογής που θεσπίζονται σύμφωνα με το άρθρο 22 του "κανονισμού Eurodac". Τα μέτρα εφαρμογής που εκδίδονται σύμφωνα με το άρθρο 27 παράγραφος 2 του "κανονισμού Δουβλίνο ΙΙ" ή σύμφωνα με το άρθρο 23 παράγραφος 2 του "κανονισμού Eurodac" και τα μέτρα εφαρμογής που εκδίδονται σύμφωνα με το άρθρο 22 του "κανονισμού Eurodac", δεν έχουν δεσμευτική ισχύ ούτε εφαρμόζονται στη Δανία.2. Όταν εκδίδονται μέτρα εφαρμογής σύμφωνα με το άρθρο 27 παράγραφος 2 του "κανονισμού Δουβλίνο ΙΙ" και σύμφωνα με το άρθρο 22 ή το άρθρο 23 παράγραφος 2 του "κανονισμού Eurodac", τα μέτρα εφαρμογής ανακοινώνονται στη Δανία. Η Δανία κοινοποιεί στην Επιτροπή την απόφασή της εάν θα εφαρμόσει ή όχι το περιεχόμενο των μέτρων εφαρμογής. Η κοινοποίηση πραγματοποιείται κατά την παραλαβή των μέτρων εφαρμογής ή εντός 30 ημερών από αυτή.3. Στην κοινοποίηση σημειώνεται ότι όλα τα απαραίτητα διοικητικά μέτρα στη Δανία αρχίζουν να ισχύουν την ημερομηνία έναρξης ισχύος των μέτρων εφαρμογής ή ότι έχουν αρχίσει να ισχύουν την ημερομηνία της κοινοποίησης, όποια από τις δύο ημερομηνίες είναι μεταγενέστερη.4. Η κοινοποίηση εκ μέρους της Δανίας ότι το περιεχόμενο των μέτρων εφαρμογής εφαρμόσθηκε σε αυτή, δημιουργεί αμοιβαίες υποχρεώσεις, σύμφωνα με το διεθνές δίκαιο, μεταξύ της Δανίας και της Κοινότητας. Τα μέτρα εφαρμογής αποτελούν έκτοτε μέρος της παρούσας συμφωνίας.5. Σε περίπτωση που:α) η Δανία κοινοποιεί την απόφασή της να μην εφαρμόσει το περιεχόμενο των μέτρων εφαρμογής, ήβ) η Δανία δεν προβεί σε κοινοποίηση εντός της προθεσμίας των 30 ημερών που καθορίζεται στην παράγραφο 2,θεωρείται ότι λύεται η παρούσα συμφωνία, εκτός εάν τα συμβαλλόμενα μέρη αποφασίσουν άλλως εντός 90 ημερών. Η λύση παράγει αποτελέσματα τρεις μήνες μετά την εκπνοή της περιόδου των 90 ημερών.6. Τα αιτήματα που είχαν διαβιβασθεί σύμφωνα με τον "κανονισμό Δουβλίνο ΙΙ" πριν από την ημερομηνία λύσης της συμφωνίας, κατά τα αναφερόμενα στην παράγραφο 5, δεν επηρεάζονται από αυτή.7. Εάν, σε εξαιρετικές περιπτώσεις, για την εφαρμογή απαιτείται η έγκριση του Κοινοβουλίου της Δανίας, αυτό σημειώνεται στην κοινοποίηση εκ μέρους της Δανίας σύμφωνα με την παράγραφο 2 και εφαρμόζονται οι διατάξεις του άρθρου 3 παράγραφοι 5 έως 8.Άρθρο 5Διεθνείς συμφωνίες που επηρεάζουν τον "κανονισμό Δουβλίνο ΙΙ" και τον "κανονισμό Eurodac"1. Οι διεθνείς συμφωνίες που συνάπτονται από την Κοινότητα βάσει των κανόνων του "κανονισμού Δουβλίνο ΙΙ" και του "κανονισμού Eurodac" δεν έχουν δεσμευτική ισχύ ούτε εφαρμόζονται στη Δανία.2. Η Δανία απέχει από τη σύναψη διεθνών συμφωνιών που μπορεί να επηρεάσουν ή να μεταβάλλουν το πεδίο εφαρμογής των κανονισμών που προσαρτώνται στην παρούσα συμφωνία σχετικά με τον προσδιορισμό της ευθύνης για την εξέταση αίτησης ασύλου ή με μέτρα που αφορούν την αντιπαραβολή δακτυλικών αποτυπωμάτων υπηκόων τρίτων χωρών που καλύπτονται από τον


text: "κανονισμό Eurodac", εκτός εάν η Κοινότητα είναι σύμφωνη και έχουν επιτευχθεί ικανοποιητικές ρυθμίσεις όσον αφορά τη σχέση μεταξύ της παρούσας συμφωνίας και της εν λόγω διεθνούς συμφωνίας.3. Κατά τη διαπραγμάτευση διεθνών συμφωνιών που μπορεί να επηρεάσουν ή να μεταβάλλουν το πεδίο εφαρμογής των κανονισμών που προσαρτώνται στην παρούσα οδηγία, η Δανία συντονίζει τη θέση της με την Κοινότητα και απέχει από κάθε ενέργεια που θα μπορούσε να θέσει σε κίνδυνο τους στόχους της κοινοτικής θέσης εντός του πεδίου αρμοδιότητάς της σε ανάλογες διαπραγματεύσεις.Άρθρο 6Δικαιοδοσία του Δικαστηρίου των Ευρωπαϊκών Κοινοτήτων όσον αφορά την ερμηνεία της συμφωνίας1. Εάν ανακύψει ζήτημα επί του κύρους ή της ερμηνείας της παρούσας συμφωνίας σε υπόθεση η οποία εκκρεμεί ενώπιον δικαστηρίου ή δικαιοδοτικού οργάνου της Δανίας, αυτό το δικαστήριο ή δικαιοδοτικό όργανο παραπέμπει το ζήτημα στο Δικαστήριο για να αποφανθεί επ’ αυτού, όταν, υπό τους ίδιους όρους, θα υπήρχε ανάλογη απαίτηση από δικαστήριο ή δικαιοδοτικό όργανο άλλου κράτους μέλους της Ευρωπαϊκής Ένωσης όσον αφορά τον "κανονισμό Δουβλίνο ΙΙ" και τον "κανονισμό Eurodac" και τα μέτρα εφαρμογής τους που αναφέρονται στο άρθρο 2 παράγραφοι 1 και 2.2. Σύμφωνα με το δανικό δίκαιο, τα δικαστήρια της Δανίας, κατά την ερμηνεία της παρούσας συμφωνίας, λαμβάνουν δεόντως υπόψη τους τις αποφάσεις που περιλαμβάνονται στη νομολογία του Δικαστηρίου όσον αφορά τις διατάξεις του "κανονισμού Δουβλίνο ΙΙ" και του "κανονισμού Eurodac" και των τυχόν κοινοτικών μέτρων εφαρμογής.3. Η Δανία μπορεί, όπως και το Συμβούλιο, η Επιτροπή και κάθε κράτος μέλος, να ζητήσει από το Δικαστήριο την έκδοση αποφάσεως επί της ερμηνείας της παρούσας συμφωνίας. Η απόφαση του Δικαστηρίου επ’ αυτού δεν εφαρμόζεται σε αποφάσεις δικαστηρίων ή δικαιοδοτικών οργάνων των κρατών μελών οι οποίες έχουν ισχύ δεδικασμένου.4. Η Δανία δικαιούται να υποβάλει παρατηρήσεις στο Δικαστήριο όταν υποβάλλεται σε αυτό προδικαστικό ερώτημα από δικαστήριο ή δικαιοδοτικό όργανο κράτους μέλους σχετικά με την ερμηνεία διάταξης που αναφέρεται στο άρθρο 2 παράγραφοι 1 και 2.5. Εφαρμόζονται το πρωτόκολλο για τον οργανισμό του Δικαστηρίου των Ευρωπαϊκών Κοινοτήτων και ο κανονισμός διαδικασίας του.6. Εάν οι τροποποιήσεις των διατάξεων της συνθήκης για την ίδρυση της Ευρωπαϊκής Κοινότητας που αφορούν τις αποφάσεις του Δικαστηρίου έχουν συνέπειες για τις αποφάσεις σχετικά με τον "κανονισμό Δουβλίνο ΙΙ" και τον "κανονισμό Eurodac", η Δανία μπορεί να κοινοποιήσει στην Επιτροπή την απόφασή της να μην εφαρμόσει τις τροποποιήσεις ως προς την παρούσα συμφωνία. Η κοινοποίηση πραγματοποιείται κατά την έναρξη ισχύος των τροποποιήσεων ή εντός 60 ημερών από αυτή.Σε αυτή την περίπτωση, θεωρείται ότι λύεται η παρούσα συμφωνία. Η λύση παράγει αποτελέσματα εντός τριών μηνών από την κοινοποίηση.7. Τα αιτήματα που είχαν διαβιβασθεί σύμφωνα με τον "κανονισμό Δουβλίνο ΙΙ" πριν από την ημερομηνία λύσης της συμφωνίας, κατά τα αναφερόμενα στην παράγραφο 6, δεν επηρεάζονται από αυτή.Άρθρο 7Δικαιοδοσία του Δικαστηρίου των Ευρωπαϊκών Κοινοτήτων όσον αφορά τη συμμόρφωση προς τη συμφωνία1. Η Επιτροπή μπορεί να προσφεύγει ενώπιον του Δικαστηρίου κατά της Δανίας σε περίπτωση μη συμμόρφωσής της προς οιαδήποτε υποχρέωση βάσει της παρούσας συμφωνίας.2. Η Δανία μπορεί να υποβάλλει καταγγελία στην Επιτροπή σε περίπτωση μη συμμόρφωσης κράτους μέλους προς τις υποχρεώσεις του βάσει της παρούσας συμφωνίας.3. Εφαρμόζονται οι


text: σχετικές διατάξεις της συνθήκης για την ίδρυση της Ευρωπαϊκής Κοινότητας που διέπουν τις διαδικασίες ενώπιον του Δικαστηρίου καθώς και το πρωτόκολλο για τον οργανισμό του Δικαστηρίου των Ευρωπαϊκών Κοινοτήτων και ο κανονισμός διαδικασίας του.Άρθρο 8Πεδίο εδαφικής εφαρμογήςΗ παρούσα συμφωνία εφαρμόζεται στα εδάφη που αναφέρονται στο άρθρο 299 της συνθήκης για την ίδρυση της Ευρωπαϊκής Κοινότητας και σύμφωνα με το άρθρο 26 του "κανονισμού Eurodac" και το άρθρο 26 του "κανονισμού Δουβλίνο ΙΙ".Άρθρο 9Δημοσιονομικές συνεισφορές όσον αφορά το "Eurodac"Όσον αφορά τα διοικητικά και λειτουργικά έξοδα που συνδέονται με τη σύσταση και τη λειτουργία της Κεντρικής Μονάδας του Eurodac, η Δανία συνεισφέρει στον ετήσιο προϋπολογισμό της ΕΕ ένα ποσό ετησίως, το οποίο υπολογίζεται βάσει των πιστώσεων του προϋπολογισμού που έχουν διατεθεί για αυτόν το σκοπό, ανάλογα με το ποσοστό του ακαθάριστου εθνικού προϊόντος της Δανίας σε σχέση με το συνολικό ακαθάριστο εθνικό προϊόν όλων των συμμετεχόντων κρατών.Η διάταξη αυτή εφαρμόζεται από το έτος σύνδεσης της Δανίας με την κεντρική μονάδα.Η συνεισφορά της Δανίας στην αρχική σύσταση της Κεντρικής Μονάδας ανέρχεται σε κατ’ αποκοπή ποσό ίσο με το ποσό της δανικής συνεισφοράς στο γενικό προϋπολογισμό της Ευρωπαϊκής Ένωσης που επεστράφη λόγω της αρχικής μη συμμετοχής της στον "κανονισμό Eurodac".Άρθρο 10Λύση της συμφωνίας1. Η παρούσα συμφωνία λύεται εάν η Δανία ενημερώσει τα άλλα κράτη μέλη ότι δεν επιθυμεί πλέον να κάνει χρήση των διατάξεων του μέρους Ι του πρωτοκόλλου για τη θέση της Δανίας, σύμφωνα με το άρθρο 7 του εν λόγω πρωτοκόλλου.2. Η παρούσα συμφωνία μπορεί να λυθεί από οιοδήποτε συμβαλλόμενο μέρος που ειδοποιεί το άλλο συμβαλλόμενο μέρος. Η λύση παράγει αποτελέσματα έξι μήνες μετά την ημερομηνία της ειδοποίησης αυτής.3. Τα αιτήματα που είχαν διαβιβασθεί πριν από την ημερομηνία λύσης της συμφωνίας, κατά τα αναφερόμενα στην παράγραφο 1 ή 2, δεν επηρεάζονται από αυτή.Άρθρο 11Έναρξη ισχύος1. Η παρούσα συμφωνία εκδίδεται από τα συμβαλλόμενα μέρη σύμφωνα με τις αντίστοιχες διαδικασίες τους.2. Η παρούσα συμφωνία αρχίζει να ισχύει την πρώτη ημέρα του δεύτερου μήνα που έπεται της κοινοποίησης από τα συμβαλλόμενα μέρη της ολοκλήρωσης των αντίστοιχων διαδικασιών τους που απαιτούνται για το σκοπό αυτό.Άρθρο 12Αυθεντικότητα των κειμένωνΗ παρούσα συμφωνία συντάσσεται σε δύο αντίτυπα στην αγγλική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτεζική, ολλανδική, ουγγρική, πολωνική, πορτογαλική, σλοβακική, σλοβενική, σουηδική, τσεχική και φινλανδική γλώσσα, και όλα τα κείμενα είναι εξίσου αυθεντικά.--------------------------------------------------ΠΑΡΑΡΤΗΜΑΚΑΝΟΝΙΣΜΟΣ (ΕΚ) αριθ. 343/2003 ΤΟΥ ΣΥΜΒΟΥΛΙΟΥ, της 18ης Φεβρουαρίου 2003, για τη θέσπιση των κριτηρίων και μηχανισμών για τον προσδιορισμό του κράτους μέλους που είναι υπεύθυνο για την εξέταση αίτησης ασύλου που υποβάλλεται σε κράτος μέλος από υπήκοο τρίτης χώρας.ΚΑΝΟΝΙΣΜΟΣ (ΕΚ) αριθ. 2725/2000 ΤΟΥ ΣΥΜΒΟΥΛΙΟΥ, της 11ης Δεκεμβρίου 2000, σχετικά με τη θέσπιση του "Eurodac" για την αντιπαραβολή δακτυλικών αποτυπωμάτων για την αποτελεσματική εφαρμογή της σύμβασης του Δουβλίνου.--------------------------------------------------


text:
 Avis juridique important
 |
 21999D0204(09)
 Απόφαση της Μεικτής Επιτροπής του ΕΟΧ αριθ. 47/98 της 29ης Μαΐου 1998 για την τροποποίηση του παραρτήματος ΙΙ (τεχνικοί κανονισμοί, πρότυπα, δοκιμές και πιστοποίηση) της συμφωνίας για τον ΕΟΧ
 Επίσημη Εφημερίδα αριθ. L 030 της 04/02/1999 σ. 0047 - 0047
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 47/98 της 29ης Μαΐου 1998 για την τροποποίηση του παραρτήματος ΙΙ (τεχνικοί κανονισμοί, πρότυπα, δοκιμές και πιστοποίηση) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως το άρθρο 98,Εκτιμώντας:ότι το παράρτημα ΙΙ της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 90/97 (1) 7ότι πρέπει να ενσωματωθεί στη συμφωνία ο κανονισμός (ΕΚ) αριθ. 194/97 της Επιτροπής, της 31ης Ιανουαρίου 1997, για τον καθορισμό μέγιστων τιμών ανοχής για ορισμένες προσμείξεις στα τρόφιμα (2),ΑΠΟΦΑΣΙΖΕΙ:Άρθρο 1 Μετά το σημείο 54ρ. [κανονισμός (ΕΚ) αριθ. 2232/96 του Ευρωπαϊκού Κοινοβουλίου και του Συμβουλίου] στο κεφάλαιο ΧΙΙ του παραρτήματος ΙΙ της συμφωνίας, παρεμβάλλεται το ακόλουθο σημείο:«54r. 397 R 0194: κανονισμός (ΕΚ) αριθ. 194/97 της Επιτροπής, της 31ης Ιανουαρίου 1997, για τον καθορισμό μεγίστων τιμών ανοχής για ορισμένες προσμείξεις στα τρόφιμα (ΕΕ L 31 της 1. 2. 1997, σ. 48).»Άρθρο 2 Τα κείμενα του κανονισμού (ΕΚ) αριθ. 194/97 στην ισλανδική και νορβηγική γλώσσα, τα οποία περιλαμβάνονται στο παράρτημα των αντίστοιχων γλωσσικών εκδόσεων της παρούσας απόφασης, είναι αυθεντικά.Άρθρο 3 Η παρούσα απόφαση αρχίζει να ισχύει από τις 1 Ιουνίου 1998, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.Άρθρο 4 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 29 Μαΐου 1998.Για τη Μεικτή Επιτροπή του ΕΟΧΟ ΠρόεδροςF. BARBASO(1) ΕΕ L 193 της 9. 7. 1998, σ. 45.(2) ΕΕ L 31 της 1. 2. 1997, σ. 48.


text:
 18.6.2015
 EL
 Επίσημη Εφημερίδα της Ευρωπαϊκής Ένωσης
 L 151/25
 ΣΫΣΤΑΣΗ αριθ. 1/2015 ΤΟΥ ΣΥΜΒΟΥΛΊΟΥ ΣΫΝΔΕΣΗΣ ΕΕ-ΤΥΝΗΣΊΑΣ
 της 17ης Μαρτίου 2015
 για την εφαρμογή του σχεδίου δράσης ΕΕ-Τυνησίας (2013-2017) που θέτει σε εφαρμογή την προνομιακή εταιρική σχέση στο πλαίσιο της Ευρωπαϊκής Πολιτικής Γειτονίας [2015/935]
 ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ-ΤΥΝΗΣΙΑΣ,
 Έχοντας υπόψη την ευρωμεσογειακή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Τυνησίας, αφετέρου, και ιδίως το άρθρο 80,
 Εκτιμώντας τα ακόλουθα:
 (1)
 Το άρθρο 80 της ευρωμεσογειακής συμφωνίας για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Τυνησίας, αφετέρου (1) («η συμφωνία»), εξουσιοδοτεί το Συμβούλιο Σύνδεσης να διατυπώνει τις συστάσεις που κρίνει σκόπιμες για την επίτευξη των στόχων της συμφωνίας.
 (2)
 Σύμφωνα με το άρθρο 90 της συμφωνίας, τα μέρη λαμβάνουν τα γενικά ή ειδικά μέτρα που απαιτούνται για την εκπλήρωση των υποχρεώσεών τους βάσει της συμφωνίας και φροντίζουν για την επίτευξη των στόχων που προβλέπονται στη συμφωνία.
 (3)
 Τα μέρη έχουν εγκρίνει το κείμενο του σχεδίου δράσης ΕΕ-Τυνησίας (2013-2017) («σχέδιο δράσης»), το οποίο υλοποιεί την προνομιακή εταιρική σχέση στο πλαίσιο της Ευρωπαϊκής Πολιτικής Γειτονίας.
 (4)
 Το σχέδιο δράσης θα συμβάλει στην εφαρμογή της συμφωνίας μέσω της επεξεργασίας και της θέσπισης, κατόπιν κοινής συμφωνίας μεταξύ των μερών, συγκεκριμένων μέτρων που θα παρέχουν πρακτικές οδηγίες για την εφαρμογή της.
 (5)
 Το σχέδιο δράσης έχει ως στόχο, αφενός, να παρουσιάσει συγκεκριμένα μέτρα για την εκπλήρωση, από τα μέρη, των υποχρεώσεων που υπέχουν στο πλαίσιο της συμφωνίας και, αφετέρου, να εξασφαλίσει ευρύτερο πλαίσιο για την περαιτέρω ενίσχυση των σχέσεων της Ευρωπαϊκής Ένωσης με την Τυνησία, ώστε να επιτευχθεί υψηλός βαθμός οικονομικής ολοκλήρωσης και να ενισχυθεί η πολιτική συνεργασία, σύμφωνα με τους γενικούς στόχους της συμφωνίας,
 ΕΞΕΔΩΣΕ ΤΗΝ ΑΚΟΛΟΥΘΗ ΣΥΣΤΑΣΗ:
 Άρθρο μόνο
 Το Συμβούλιο Σύνδεσης συνιστά στα μέρη να εφαρμόσουν το σχέδιο δράσης (2) εφόσον τούτο αποσκοπεί στην επίτευξη των στόχων της συμφωνίας.
 Βρυξέλλες, 17 Μαρτίου 2015.
 Για το Συμβούλιο Σύνδεσης
 Η Πρόεδρος
 F. MOGHERINI
 (1) ΕΕ L 97 της 30.3.1998, σ. 2.
 (2) Βλέπε έγγραφο st 15164/14 ADD 1, σ. 5, http://register.consilium.europa.eu


text:
 Avis juridique important
 |
 22003A0925(05)
 Συμφωνία μεταξύ της Ευρωπαϊκής Ένωσης και της Ελβετικής Συνομοσπονδίας σχετικά με τη συμμετοχή της Ελβετίας στην αστυνομική αποστολή της Ευρωπαϊκής Ένωσης (ΑΑΕΕ) στη Βοσνία-Ερζεγοβίνη
 Επίσημη Εφημερίδα αριθ. L 239 της 25/09/2003 σ. 0014 - 0016
 Συμφωνίαμεταξύ της Ευρωπαϊκής Ένωσης και της Ελβετικής Συνομοσπονδίας σχετικά με τη συμμετοχή της Ελβετίας στην αστυνομική αποστολή της Ευρωπαϊκής Ένωσης (ΑΑΕΕ) στη Βοσνία-ΕρζεγοβίνηΗ ΕΥΡΩΠΑΪΚΗ ΕΝΩΣΗ,αφενός, καιΗ ΕΛΒΕΤΙΑ,αφετέρου,Εφεξής καλούμενες "τα συμμετέχοντα μέρη",ΕΧΟΝΤΑΣ ΥΠΟΨΗ:- την παρουσία της διεθνούς αστυνομικής δύναμης (IPTF) των Ηνωμένων Εθνών στη Βοσνία-Ερζεγοβίνη από το 1996 και την προσφορά της Ευρωπαϊκής Ένωσης να εξασφαλίσει, από 1ης Ιανουαρίου 2003, τη διαδοχή της IPTF στη Βοσνία-Ερζεγοβίνη,- την αποδοχή από τη Βοσνία-Ερζεγοβίνη της προσφοράς αυτής, με ανταλλαγή επιστολών στις 2 και 4 Μαρτίου 2002, στην οποία προβλέπεται μεταξύ άλλων ότι η ομάδα σχεδιασμού της ΑΑΕΕ θα υπαχθεί στο καθεστώς που ισχύει επί του παρόντος για τα μέλη της αποστολής επιτήρησης της Ευρωπαϊκής Ένωσης (EUMM) στη Βοσνία-Ερζεγοβίνη,- την υιοθέτηση από το Συμβούλιο της Ευρωπαϊκής Ένωσης στις 11 Μαρτίου 2002 της κοινής δράσης 2002/210/ΚΕΠΠΑ για την αστυνομική αποστολή της Ευρωπαϊκής Ένωσης στη Βοσνία-Ερζεγοβίνη(1), στην οποία καλούνται να συνεισφέρουν στην ΑΑΕΕ τα μέλη του ΝΑΤΟ που δεν είναι μέλη της ΕΕ και άλλα κράτη που είναι υποψήφια για προσχώρηση στην Ευρωπαϊκή Ένωση καθώς και άλλα κράτη μέλη του ΟΑΣΕ που δεν είναι μέλη της ΕΕ και τα οποία παρέχουν επί του παρόντος προσωπικό στην IPTF,- τη συμφωνία που συνάφθηκε στις 4 Οκτωβρίου 2002 μεταξύ της ΕΕ και της Βοσνίας-Ερζεγοβίνης όσον αφορά τις δραστηριότητες της αστυνομικής αποστολής της Ευρωπαϊκής Ένωσης (ΑΑΕΕ) στη Βοσνία-Ερζεγοβίνη(2), συμπεριλαμβανομένων των διατάξεων περί του καθεστώτος του προσωπικού της ΑΑΕΕ,ΣΥΜΦΩΝΗΣΑΝ ΤΑ ΕΞΗΣ:Άρθρο 1ΠλαίσιοΗ Ελβετία συμμορφούται προς τις διατάξεις της κοινής δράσης 2002/210/ΚΕΠΠΑ για την αστυνομική αποστολή της Ευρωπαϊκής Ένωσης (ΑΑΕΕ) στη Βοσνία-Ερζεγοβίνη, συμπεριλαμβανομένου του παραρτήματός της σχετικά με την περιγραφή αποστολής της ΑΑΕΕ, η οποία εγκρίθηκε από το Συμβούλιο της Ευρωπαϊκής Ένωσης στις 11 Μαρτίου 2002, σύμφωνα με τις διατάξεις των παρακάτω άρθρων.Άρθρο 2Αποσπώμενο προσωπικό στην ΑΑΕΕ1. Η Ελβετία συμβάλλει στην ΑΑΕΕ με τέσσερις αποσπασμένους αστυνομικούς υπαλλήλους. Το προσωπικό αυτό θα πρέπει να αποσπάται για τουλάχιστον ένα έτος, δεδομένου ότι θα πρέπει να εξασφαλισθεί η δέουσα περιτροπή του αποσπώμενου προσωπικού.2. Η Ελβετία μεριμνά ώστε το αποσπασμένο προσωπικό της στην ΑΑΕΕ να πληροί την αποστολή του σύμφωνα με τις διατάξεις της κοινής δράσης 2002/210/ΚΕΠΠΑ.3. Η Ελβετία ενημερώνει σε εύθετο χρόνο την ΑΑΕΕ και τη Γενική Γραμματεία του Συμβουλίου της Ευρωπαϊκής Ένωσης σχετικά με τυχόν μεταβολή της συμβολής της στην ΑΑΕΕ.4. Το αποσπώμενο προσωπικό στην ΑΑΕΕ υφίσταται εκτενή ιατρική εξέταση, εμβολιασμό και διαθέτει ιατρικό πιστοποιητικό ικανότητος να φέρει εις πέρας τα καθήκοντά του, εκδιδόμενο από αρμόδια αρχή της Ελβετίας. Αντίγραφο του πιστοποιητικού αυτού συνοδεύει το προσωπικό που αποσπάται στην ΑΑΕΕ.5. Η Ελβετία επιβαρύνεται με τις δαπάνες αποστολής των αστυνομικών υπαλλήλων και/ή του διεθνούς πολιτικού προσωπικού που αποσπά, συμπεριλαμβανομένων των μισθών, των επιδομάτων, των ιατρικών εξόδων, της ασφάλισης και των εξόδων ταξιδίου προς και από τη Βοσνία-Ερζεγοβίνη.Άρθρο 3Καθεστώς του αποσπώμενου προσωπικού στην ΑΑΕΕ1. Το προσωπικό της Ελβετίας που αποσπάται στην ΑΑΕΕ καλύπτεται μέχρι τις 31


text: Δεκεμβρίου 2002 από τη συμφωνία που διέπει την ομάδα σχεδιασμού της ΑΑΕΕ και από 1ης Ιανουαρίου 2003 από τη συμφωνία που συνάφθηκε στις 4 Οκτωβρίου 2002 μεταξύ της Ευρωπαϊκής Ένωσης και της Βοσνίας-Ερζεγοβίνης σχετικά με τις δραστηριότητες της ΑΑΕΕ στη Βοσνία-Ερζεγοβίνη.2. Η Ελβετία είναι υπεύθυνη όσον αφορά τυχόν ενστάσεις συνδεόμενες με την απόσπαση μέλους του προσωπικού της ΑΑΕΕ, είτε προέρχονται από αυτό είτε το αφορούν. Η Ελβετία είναι υπεύθυνη για ενδεχόμενη άσκηση αγωγής κατά του εν αποσπάσει μέλους του προσωπικού.3. Η ΑΑΕΕ είναι άοπλη αποστολή και ως εκ τούτου δεν υπόκειται σε κανόνες εμπλοκής.4. Οι αποσπώμενοι αστυνομικοί υπάλληλοι φέρουν κατά την εκτέλεση της εργασίας τους τις εθνικές τους αστυνομικές στολές. Σκούφοι και διακριτικά βαθμού χορηγούνται από την ΑΑΕΕ.Άρθρο 4Ηγετική ιεραρχία1. Η συμβολή της Ελβετίας στην ΑΑΕΕ γίνεται με επιφύλαξη της αυτονομίας λήψεως αποφάσεων της Ένωσης. Το αποσπώμενο προσωπικό της Ελβετίας επιτελεί τα καθήκοντά του και συμπεριφέρεται σύμφωνα με τα συμφέροντα της ΑΑΕΕ.2. Όλα τα μέλη του προσωπικού της ΑΑΕΕ τελούν υπό την πλήρη εξουσία των εθνικών τους αρχών.3. Οι εθνικές αρχές διαβιβάζουν την επιχειρησιακή διοίκηση (OPCOM) στον αρχηγό της αποστολής/αστυνομικό διοικητή της ΑΑΕΕ, ο οποίος ασκεί τη διοίκηση μέσω ιεραρχικής δομής διοίκησης και ελέγχου.4. Ο αρχηγός αποστολής/αστυνομικός διοικητής ηγείται της ΑΑΕΕ και ασκεί την καθημερινή της διαχείριση.5. Η Ελβετία έχει τα ίδια δικαιώματα και υποχρεώσεις, όσον αφορά την καθημερινή διαχείριση της επιχείρησης, με τα κράτη μέλη της Ευρωπαϊκής Ένωσης που συμμετέχουν στην επιχείρηση, σύμφωνα με το άρθρο 8 παράγραφος 2 της κοινής δράσης 2002/210/ΚΕΠΠΑ. Αυτό υλοποιείται επί τόπου κατά την ομαλή διεξαγωγή της επιχείρησης και ισχύει και για το αρχηγείο της αστυνομικής αποστολής.6. Ο αρχηγός αποστολής/αστυνομικός διοικητής της ΑΑΕΕ είναι υπεύθυνος για τον έλεγχο της πειθαρχίας του προσωπικού της αποστολής. Τυχόν πειθαρχικά μέτρα επιβάλλονται από την αρμόδια εθνική αρχή.7. Διορίζεται εθνικό σημείο επαφής (NPC) του σώματος της Ελβετίας προκειμένου να εκπροσωπεί το εθνικό της σώμα στην αποστολή. Τα NPC αναφέρονται στον αρχηγό αποστολής/αστυνομικό διοικητή για τα εθνικά θέματα και είναι υπεύθυνα για την καθημερινή πειθαρχία του σώματος.8. Η απόφαση της Ευρωπαϊκής Ένωσης για τον τερματισμό της επιχείρησης λαμβάνεται κατόπιν διαβούλευσης με την Ελβετία, εφόσον η εν λόγω χώρα εξακολουθεί να συμβάλει στην ΑΑΕΕ κατά την ημερομηνία τερματισμού της αποστολής.Άρθρο 5Διαβαθμισμένες πληροφορίεςΗ Ελβετία λαμβάνει τα απαραίτητα μέτρα προκειμένου να διασφαλίζεται ότι, όταν το αποσπασμένο προσωπικό στην ΑΑΕΕ χειρίζεται διαβαθμισμένες πληροφορίες, το προσωπικό αυτό τηρεί τους κανονισμούς ασφαλείας του Συμβουλίου της Ευρωπαϊκής Ένωσης που περιλαμβάνονται στην απόφαση 2001/264/ΕΚ του Συμβουλίου(3).Άρθρο 6Συνεισφορά στις δαπάνες λειτουργίας1. Η Ελβετία συνεισφέρει στις δαπάνες λειτουργίας της ΑΑΕΕ με ποσό ανερχόμενο σε 25000 ευρώ ανά έτος. Η Ελβετία εξετάζει το ενδεχόμενο εθελοντικής επιπρόσθετης συνεισφοράς της στις εν λόγω δαπάνες λειτουργίας, ανάλογα με τα μέσα της και το βαθμό συμμετοχής της.2. Υπογράφεται διακανονισμός μεταξύ του αρχηγού αποστολής/αστυνομικού διοικητή της ΑΑΕΕ και των αρμόδιων διοικητικών υπηρεσιών της Ελβετίας σχετικά με τη συνεισφορά της Ελβετίας στις δαπάνες λειτουργίας της ΑΑΕΕ. Ο εν λόγω διακανονισμός περιλαμβάνει διατάξεις σχετικά με τα ακόλουθα:α) το σχετικό ποσό, στο οποίο συμπεριλαμβάνονται ενδεχόμενες επιπρόσθετες εθελοντικές συνεισφορές·β) τις ρυθμίσεις πληρωμών και διαχείρισης του σχετικού ποσού·γ) τις ρυθμίσεις ελέγχου,


text: συμπεριλαμβανομένων ενδεχομένως της εποπτείας και του λογιστικού ελέγχου όσον αφορά το σχετικό ποσό.3. Η Ελβετία ανακοινώνει με τον δέοντα τύπο στην ΑΑΕΕ και στη Γενική Γραμματεία του Συμβουλίου της Ευρωπαϊκής Ένωσης το συνολικό ποσό της συμβολής της στις δαπάνες λειτουργίας μέχρι τις 15 Νοεμβρίου 2002 και στη συνέχεια μέχρι την 1η Νοεμβρίου εκάστου έτους και υπογράφει τον χρηματοδοτικό διακανονισμό μέχρι τις 15 Δεκεμβρίου εκάστου έτους.4. Οι συνεισφορές της Ελβετίας στις δαπάνες λειτουργίας της ΑΑΕΕ καταβάλλονται μέχρι τις 31 Μαρτίου εκάστου έτους στον τραπεζικό λογαριασμό που της κοινοποιείται.Άρθρο 7Μη συμμόρφωσηΣε περίπτωση που συμμετέχον μέρος δεν πληροί τις υποχρεώσεις του τις απορρέουσες από τα προηγούμενα άρθρα, το άλλο μέρος έχει το δικαίωμα να καταγγείλει τη συμφωνία με δίμηνη προειδοποίηση.Άρθρο 8Έναρξη ισχύοςΗ παρούσα συμφωνία αρχίζει να ισχύει κατά την υπογραφή της. Παραμένει σε ισχύ εφόσον καταβάλλεται η συνεισφορά της Ελβετίας στην ΑΑΕΕ.Βρυξέλλες, 11 Δεκεμβρίου 2002, στην αγγλική, σε τέσσερα αντίγραφα.Για την Ευρωπαϊκή ΈνωσηΓια την κυβέρνηση της Ελβετικής Συνομοσπονδίας η οποία εκπροσωπείται από το Ομοσπονδιακό Υπουργείο Εξωτερικών(1) ΕΕ L 70 της 13.3.2002, σ. 1.(2) ΕΕ L 293 της 29.10.2002, σ. 2.(3) ΕΕ L 101 της 11.4.2001, σ. 1.


text:
 Σημαντική ανακοίνωση νομικού περιεχομένου
 |
 22011A0514(01)
 Συμφωνία ελεύθερων συναλλαγών μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου
 Επίσημη Εφημερίδα αριθ. L 127 της 14/05/2011 σ. 006 - 1343
 Συμφωνία ελεύθερωνσυναλλαγών μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρουΤΟ ΒΑΣΙΛΕΙΟ ΤΟΥ ΒΕΛΓΙΟΥ,Η ΔΗΜΟΚΡΑΤΙΑ ΤΗΣ ΒΟΥΛΓΑΡΙΑΣ,Η ΤΣΕΧΙΚΗ ΔΗΜΟΚΡΑΤΙΑ,ΤΟ ΒΑΣΙΛΕΙΟ ΤΗΣ ΔΑΝΙΑΣ,Η ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ,Η ΔΗΜΟΚΡΑΤΙΑ ΤΗΣ ΕΣΘΟΝΙΑΣ,Η ΙΡΛΑΝΔΙΑ,Η ΕΛΛΗΝΙΚΗ ΔΗΜΟΚΡΑΤΙΑ,ΤΟ ΒΑΣΙΛΕΙΟ ΤΗΣ ΙΣΠΑΝΙΑΣ,Η ΓΑΛΛΙΚΗ ΔΗΜΟΚΡΑΤΙΑ,Η ΙΤΑΛΙΚΗ ΔΗΜΟΚΡΑΤΙΑ,Η ΚΥΠΡΙΑΚΗ ΔΗΜΟΚΡΑΤΙΑ,Η ΔΗΜΟΚΡΑΤΙΑ ΤΗΣ ΛΕΤΤΟΝΙΑΣ,Η ΔΗΜΟΚΡΑΤΙΑ ΤΗΣ ΛΙΘΟΥΑΝΙΑΣ,ΤΟ ΜΕΓΑΛΟ ΔΟΥΚΑΤΟ ΤΟΥ ΛΟΥΞΕΜΒΟΥΡΓΟΥ,Η ΔΗΜΟΚΡΑΤΙΑ ΤΗΣ ΟΥΓΓΑΡΙΑΣ,Η ΜΑΛΤΑ,ΤΟ ΒΑΣΙΛΕΙΟ ΤΩΝ ΚΑΤΩ ΧΩΡΩΝ,Η ΔΗΜΟΚΡΑΤΙΑ ΤΗΣ ΑΥΣΤΡΙΑΣ,Η ΔΗΜΟΚΡΑΤΙΑ ΤΗΣ ΠΟΛΩΝΙΑΣ,Η ΠΟΡΤΟΓΑΛΙΚΗ ΔΗΜΟΚΡΑΤΙΑ,Η ΡΟΥΜΑΝΙΑ,Η ΔΗΜΟΚΡΑΤΙΑ ΤΗΣ ΣΛΟΒΕΝΙΑΣ,Η ΣΛΟΒΑΚΙΚΗ ΔΗΜΟΚΡΑΤΙΑ,Η ΔΗΜΟΚΡΑΤΙΑ ΤΗΣ ΦΙΝΛΑΝΔΙΑΣ,ΤΟ ΒΑΣΙΛΕΙΟ ΤΗΣ ΣΟΥΗΔΙΑΣ,ΤΟ ΗΝΩΜΕΝΟ ΒΑΣΙΛΕΙΟ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΒΟΡΕΙΟΥ ΙΡΛΑΝΔΙΑΣ,συμβαλλόμενα μέρη της συνθήκης για την Ευρωπαϊκή Ένωση και της συνθήκης για τη λειτουργία της Ευρωπαϊκής Ένωσης, εφεξής "τα κράτη μέλη της Ευρωπαϊκής Ένωσης",καιΗ ΕΥΡΩΠΑΪΚΗ ΕΝΩΣΗ,αφενός, καιΗ ΔΗΜΟΚΡΑΤΙΑ ΤΗΣ ΚΟΡΕΑΣ,εφεξής "η Κορέα", αφετέρου,ΑΝΑΓΝΩΡΙΖΟΝΤΑΣ τη μακροχρόνια και ισχυρή εταιρική τους σχέση, η οποία βασίζεται στις κοινές αρχές και αξίες που αντικατοπτρίζονται στη συμφωνία-πλαίσιο·ΕΠΙΘΥΜΩΝΤΑΣ να ενισχύσουν περαιτέρω τη στενή οικονομική τους σχέση, ως μέρος και συνεκτικά προς τις συνολικές τους σχέσεις, και με την πεποίθηση ότι η παρούσα συμφωνία θα διαμορφώσει ένα νέο κλίμα για την ανάπτυξη του εμπορίου και των επενδύσεων μεταξύ των συμβαλλόμενων μερών·ΜΕ ΤΗΝ ΠΕΠΟΙΘΗΣΗ ότι η παρούσα συμφωνία θα δημιουργήσει μια διευρυμένη και ασφαλή αγορά εμπορευμάτων και υπηρεσιών καθώς και ένα σταθερό και προβλέψιμο περιβάλλον για τις επενδύσεις, αυξάνοντας κατ’ αυτό τον τρόπο την ανταγωνιστικότητα των επιχειρήσεών τους στις παγκόσμιες αγορές·ΕΠΑΝΑΒΕΒΑΙΩΝΟΝΤΑΣ τη δέσμευσή τους στο Χάρτη των Ηνωμένων Εθνών που υπογράφηκε στο Σαν Φρανσίσκο στις 26 Ιουνίου 1945 και στην Παγκόσμια Διακήρυξη των Ανθρώπινων Δικαιωμάτων που εκδόθηκε από τη Γενική Συνέλευση των Ηνωμένων Εθνών στις 10 Δεκεμβρίου 1948·ΕΠΑΝΑΛΑΜΒΑΝΟΝΤΑΣ τη δέσμευσή τους στην αειφόρο ανάπτυξη και με την πεποίθηση ότι το διεθνές εμπόριο συμβάλλει στην αειφόρο ανάπτυξη ως προς τις οικονομικές, κοινωνικές και περιβαλλοντικές της πτυχές, συμπεριλαμβανομένων της οικονομικής ανάπτυξης, της μείωσης της φτώχειας, της πλήρους και παραγωγικής απασχόλησης και της αξιοπρεπούς εργασίας για όλους, καθώς επίσης και της προστασίας και διατήρησης του περιβάλλοντος και των φυσικών πόρων·ΑΝΑΓΝΩΡΙΖΟΝΤΑΣ το δικαίωμα των συμβαλλόμενων μερών να λαμβάνουν τα αναγκαία μέτρα για την επίτευξη θεμιτών στόχων δημόσιας πολιτικής με βάση το επίπεδο προστασίας που κρίνουν ενδεδειγμένο, υπό τον όρο ότι τα εν λόγω μέτρα δεν συνιστούν μέσο αδικαιολόγητων διακρίσεων, ούτε συγκεκαλυμμένο περιορισμό του διεθνούς εμπορίου, όπως αντικατοπτρίζεται στην παρούσα συμφωνία·ΑΠΟΦΑΣΙΣΜΕΝΑ να προωθήσουν τη διαφάνεια όσον αφορά όλα τα σχετικά ενδιαφερόμενα μέρη, συμπεριλαμβανομένου του ιδιωτικού τομέα και των οργανώσεων της κοινωνίας των πολιτών·ΕΠΙΘΥΜΩΝΤΑΣ να βελτιώσουν το βιοτικό επίπεδο, να προωθήσουν την οικονομική ανάπτυξη και τη σταθερότητα, να δημιουργήσουν νέες ευκαιρίες απασχόλησης και να βελτιώσουν τη γενική ευημερία μέσω της απελευθέρωσης και της επέκτασης των αμοιβαίων εμπορικών συναλλαγών και των επενδύσεων·ΕΠΙΔΙΩΚΟΝΤΑΣ να καθορίσουν σαφείς και αμοιβαία επωφελείς κανόνες που να διέπουν τις εμπορικές τους συναλλαγές και τις επενδύσεις και να μειώσουν ή να εξαλείψουν τα εμπόδια για τις αμοιβαίες εμπορικές συναλλαγές και τις επενδύσεις·ΑΠΟΦΑΣΙΣΜΕΝΑ


text: να συνεισφέρουν στην αρμονική ανάπτυξη και επέκταση του παγκόσμιου εμπορίου με την εξάλειψη των εμποδίων για το εμπόριο μέσω της παρούσας συμφωνίας και να αποφύγουν τη δημιουργία νέων εμποδίων για το εμπόριο ή τις επενδύσεις μεταξύ των εδαφών τους, τα οποία θα μπορούσαν να περιορίσουν τα οφέλη της παρούσας συμφωνίας·ΕΠΙΘΥΜΩΝΤΑΣ να ενδυναμώσουν την ανάπτυξη και την επιβολή των νόμων και των πολιτικών για την εργασία και το περιβάλλον, να προωθήσουν τα βασικά δικαιώματα των εργαζομένων και την αειφόρο ανάπτυξη, και να εφαρμόσουν την παρούσα συμφωνία κατά τρόπο που να συνάδει με τους στόχους αυτούς· καιΒΑΣΙΖΟΜΕΝΑ στα αντίστοιχα δικαιώματα και υποχρεώσεις που υπέχουν δυνάμει της Συμφωνίας του Μαρακές για την ίδρυση του Παγκόσμιου Οργανισμού Εμπορίου, η οποία υπογράφηκε στις 15 Απριλίου 1994 (εφεξής "η συμφωνία ΠΟΕ") και άλλες πολυμερείς, περιφερειακές και διμερείς συμφωνίες και ρυθμίσεις στις οποίες είναι συμβαλλόμενα μέρη·ΣΥΜΦΩΝΗΣΑΝ ΤΑ ΑΚΟΛΟΥΘΑ:ΚΕΦΑΛΑΙΟ ΕΝΑΣΤΟΧΟΙ ΚΑΙ ΓΕΝΙΚΟΙ ΟΡΙΣΜΟΙΆρθρο 1.1Στόχοι1. Τα συμβαλλόμενα μέρη καθιερώνουν ζώνη ελεύθερων συναλλαγών στον τομέα των εμπορευμάτων, των υπηρεσιών, της εγκατάστασης και ορίζουν σχετικούς κανόνες σύμφωνα με την παρούσα συμφωνία.2. Οι στόχοι της παρούσας συμφωνίας είναι:α) να απελευθερωθούν και να διευκολυνθούν οι εμπορικές συναλλαγές μεταξύ των συμβαλλόμενων μερών, σύμφωνα με το άρθρο XXIV της Γενικής Συμφωνίας Δασμών και Εμπορίου 1994 (εφεξής "GATT 1994")·β) να απελευθερωθούν και να διευκολυνθούν οι συναλλαγές στον τομέα των υπηρεσιών μεταξύ των συμβαλλόμενων μερών, σύμφωνα με το άρθρο V της Γενικής Συμφωνίας για τις Συναλλαγές στον Τομέα των Υπηρεσιών (εφεξής "GATS")·γ) να δοθεί ώθηση στον ανταγωνισμό στις οικονομίες τους, δεδομένου ιδίως ότι αφορά τις οικονομικές σχέσεις μεταξύ των συμβαλλόμενων μερών·δ) να απελευθερωθούν περαιτέρω, σε αμοιβαία βάση, οι αγορές δημόσιων συμβάσεων των συμβαλλόμενων μερών·ε) να εξασφαλιστεί επαρκής και αποτελεσματική προστασία των δικαιωμάτων διανοητικής ιδιοκτησίας·στ) να υπάρξει συμβολή, μέσω της εξάλειψης των εμποδίων για το εμπόριο και της ανάπτυξης ενός περιβάλλοντος που ευνοεί τις αυξημένες επενδυτικές ροές, στην αρμονική ανάπτυξη και επέκταση του παγκόσμιου εμπορίου·ζ) να υπάρξει δέσμευση, με βάση την παραδοχή ότι η αειφόρος ανάπτυξη αποτελεί κυρίαρχο στόχο, για την ανάπτυξη του διεθνούς εμπορίου κατά τρόπον ώστε να συμβάλει η συμφωνία στο στόχο της αειφόρου ανάπτυξης και να καταβληθεί προσπάθεια για να εξασφαλιστεί ότι ο στόχος αυτός ενσωματώνεται και αντικατοπτρίζεται σε όλα τα επίπεδα της εμπορικής σχέσης των συμβαλλόμενων μερών· καιη) να δοθεί ώθηση στις ξένες άμεσες επενδύσεις χωρίς χαλάρωση ή μείωση των περιβαλλοντικών προτύπων, των εργασιακών προτύπων ή των προτύπων υγείας και ασφάλειας στην εργασία, κατά την εφαρμογή και την επιβολή της περιβαλλοντικής και της εργασιακής νομοθεσίας των συμβαλλόμενων μερών.Άρθρο 1.2Γενικοί ορισμοίΣτην παρούσα συμφωνία, νοούνται ως αναφορές:"στα συμβαλλόμενα μέρη", αφενός, η Ευρωπαϊκή Ένωση ή τα κράτη μέλη της ή η Ευρωπαϊκή Ένωση και τα κράτη μέλη της, στους αντίστοιχους τομείς αρμοδιοτήτων τους όπως προκύπτουν από τη συνθήκη για την Ευρωπαϊκή Ένωση και τη συνθήκη για τη λειτουργία της Ευρωπαϊκής Ένωσης (εφεξής "το συμβαλλόμενο μέρος ΕΕ") και, αφετέρου, η Κορέα·στη συμφωνία-πλαίσιο, η συμφωνία-πλαίσιο εμπορίου και συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου, που υπογράφηκε στο Λουξεμβούργο στις 28 Οκτωβρίου 1996, ή οποιαδήποτε συμφωνία την επικαιροποιεί, την τροποποιεί


text: ή την αντικαθιστά· καιστην τελωνειακή συμφωνία, η συμφωνία μεταξύ της Ευρωπαϊκής Ένωσης και της Δημοκρατίας της Κορέας για τη συνεργασία και την αμοιβαία διοικητική συνδρομή σε τελωνειακά ζητήματα, που υπογράφηκε στις Βρυξέλλες στις 10 Απριλίου 1997.ΚΕΦΑΛΑΙΟ ΔΥΟΕΘΝΙΚΗ ΜΕΤΑΧΕΙΡΙΣΗ ΚΑΙ ΠΡΟΣΒΑΣΗ ΤΩΝ ΕΜΠΟΡΕΥΜΑΤΩΝ ΣΤΗΝ ΑΓΟΡΑΤΜΗΜΑ ΑΚοινές διατάξειςΆρθρο 2.1ΣτόχοςΤα συμβαλλόμενα μέρη απελευθερώνουν σταδιακά και αμοιβαία τις εμπορικές συναλλαγές στον τομέα των εμπορευμάτων κατά τη διάρκεια μεταβατικής περιόδου, αρχής γενομένης από την ημερομηνία έναρξης ισχύος της παρούσας συμφωνίας, βάσει των διατάξεων της παρούσας συμφωνίας και σύμφωνα με το άρθρο XXIV της GATT 1994.Άρθρο 2.2Πεδίο εφαρμογής και κάλυψηΟι διατάξεις του παρόντος κεφαλαίου ισχύουν για τις εμπορικές συναλλαγές στον τομέα των εμπορευμάτων [1] μεταξύ των συμβαλλόμενων μερών.Άρθρο 2.3ΔασμοίΓια τους σκοπούς του παρόντος κεφαλαίου, στους δασμούς περιλαμβάνονται δασμοί ή άλλες επιβαρύνσεις που επιβάλλονται κατά την εισαγωγή εμπορευμάτων ή συνδέονται με την εισαγωγή εμπορευμάτων, συμπεριλαμβανομένων όλων των μορφών πρόσθετων τελών ή επιβαρύνσεων που εισπράττονται κατά την εισαγωγή [2]. Στους δασμούς δεν περιλαμβάνονται:α) επιβαρύνσεις ισοδύναμες με εσωτερικό φόρο που επιβάλλονται σύμφωνα με τις διατάξεις του άρθρου 2.8 αναφορικά με το ομοειδές εγχώριο εμπόρευμα ή αναφορικά με ένα είδος από το οποίο το εισαγόμενο εμπόρευμα έχει κατασκευαστεί ή παραχθεί εξ ολοκλήρου ή εν μέρει·β) δασμοί που επιβάλλονται σύμφωνα με τη νομοθεσία ενός συμβαλλόμενου μέρους βάσει του τρίτου κεφαλαίου (μέτρα αποκατάστασης)·γ) τέλη ή άλλες επιβαρύνσεις που επιβάλλονται σύμφωνα με τη νομοθεσία ενός συμβαλλόμενου μέρους, βάσει του άρθρου 2.10· ή·δ) δασμοί που επιβάλλονται σύμφωνα με τη νομοθεσία ενός συμβαλλόμενου μέρους, βάσει του άρθρου 5 της συμφωνίας για τη γεωργία, η οποία περιλαμβάνεται στο παράρτημα 1Α της συμφωνίας ΠΟΕ (εφεξής "η συμφωνία για τη γεωργία").Άρθρο 2.4Ταξινόμηση εμπορευμάτωνΗ ταξινόμηση εμπορευμάτων κατά τις συναλλαγές μεταξύ των συμβαλλόμενων μερών καθορίζεται στην αντίστοιχη δασμολογική ονοματολογία κάθε συμβαλλόμενου μέρους, ερμηνευόμενη σύμφωνα με το Εναρμονισμένο Σύστημα της Διεθνούς Σύμβασης για το Εναρμονισμένο Σύστημα Περιγραφής και Κωδικοποίησης των Εμπορευμάτων η οποία υπεγράφη στις Βρυξέλλες στις 14 Ιουνίου 1983 (εφεξής "το ΕΣ").ΤΜΗΜΑ ΒΚατάργηση δασμώνΆρθρο 2.5Κατάργηση δασμών1. Εκτός αντίθετων διατάξεων της παρούσας συμφωνίας, κάθε συμβαλλόμενο μέρος καταργεί τους δασμούς που επιβάλλονται στα εμπορεύματα καταγωγής του άλλου συμβαλλόμενου μέρους σύμφωνα με τον πίνακα υποχρεώσεών του, ο οποίος περιλαμβάνεται στο παράρτημα 2-Α.2. Για κάθε εμπόρευμα, ο βασικός δασμολογικός συντελεστής επί του οποίου θα εφαρμοστούν οι διαδοχικές μειώσεις δυνάμει της παραγράφου 1. είναι εκείνος που καθορίζεται στον πίνακα υποχρεώσεων ο οποίος περιλαμβάνεται στο παράρτημα 2-Α.3. Εάν ανά πάσα στιγμή ένα συμβαλλόμενο μέρος μειώσει το δασμολογικό συντελεστή του πλέον ευνοουμένου κράτους (εφεξής "ΜΕΚ") που εφαρμόζει μετά την έναρξη ισχύος της παρούσας συμφωνίας, αυτός ο δασμολογικός συντελεστής θα ισχύει, όσον αφορά τις εμπορικές συναλλαγές που καλύπτονται από την παρούσα συμφωνία, εάν είναι χαμηλότερος και κατά το διάστημα που είναι χαμηλότερος από το δασμολογικό συντελεστή ο οποίος υπολογίζεται σύμφωνα με τον πίνακα υποχρεώσεων που περιλαμβάνεται στο παράρτημα 2-Α.4. Τρία έτη μετά την έναρξη ισχύος της παρούσας συμφωνίας, κατόπιν αιτήματος οποιουδήποτε συμβαλλόμενου μέρους, τα συμβαλλόμενα μέρη θα πραγματοποιήσουν διαβούλευση προκειμένου να εξετάσουν την ενδεχόμενη επιτάχυνση και διεύρυνση του πεδίου εφαρμογής της εξάλειψης των δασμών για τις μεταξύ τους εισαγωγές. Η απόφαση των συμβαλλόμενων μερών στην Επιτροπή Εμπορίου, που


text: λαμβάνεται με την ολοκλήρωση αυτών των διαβουλεύσεων, σχετικά με την επιτάχυνση ή τη διεύρυνση του πεδίου εφαρμογής της εξάλειψης ενός δασμού επί συγκεκριμένου εμπορεύματος, υπερισχύει κάθε δασμολογικού συντελεστή ή κατηγορίας σταδιακής κατάργησης που έχει καθοριστεί βάσει των πινάκων υποχρεώσεών τους, οι οποίοι περιλαμβάνονται στο παράρτημα 2-Α για το συγκεκριμένο εμπόρευμα.Άρθρο 2.6Ρήτρα ακινητοποίησης (Standstill)Εκτός εάν προβλέπεται διαφορετικά στην παρούσα συμφωνία, συμπεριλαμβανομένων των ρητών διατάξεων του πίνακα υποχρεώσεων κάθε συμβαλλόμενου μέρους ο οποίος περιλαμβάνεται στο παράρτημα 2-Α, κανένα από τα συμβαλλόμενα μέρη δεν μπορεί να αυξήσει οποιονδήποτε υπάρχοντα δασμό, ούτε να εγκρίνει νέο δασμό, για εμπορεύματα καταγωγής του άλλου συμβαλλόμενου μέρους. Αυτό δεν εμποδίζει τη δυνατότητα ενός συμβαλλόμενου μέρους να αυξήσει ένα δασμό στο επίπεδο που έχει οριστεί στον πίνακα υποχρεώσεών του ο οποίος περιλαμβάνεται στο παράρτημα 2-Α ύστερα από μονομερή μείωση.Άρθρο 2.7Διαχείριση και εφαρμογή των δασμολογικών ποσοστώσεων1. Κάθε συμβαλλόμενο μέρος διαχειρίζεται και εφαρμόζει τις δασμολογικές ποσοστώσεις (εφεξής "ΔΠ") που καθορίζονται στο προσάρτημα 2-A-1 του πίνακα υποχρεώσεών του, ο οποίος περιλαμβάνεται στο παράρτημα 2-A, σύμφωνα με το άρθρο XIII της GATT 1994, συμπεριλαμβανομένων των ερμηνευτικών του σημειώσεων και της Συμφωνίας για τις διαδικασίες χορήγησης αδειών εισαγωγής, που περιλαμβάνεται στο παράρτημα 1A της συμφωνίας ΠΟΕ.2. Κάθε συμβαλλόμενο μέρος εξασφαλίζει ότι:α) οι διαδικασίες που εφαρμόζει για τη διαχείριση των ΔΠ του είναι διαφανείς, διαθέσιμες στο κοινό, έγκαιρες, δεν εισάγουν διακρίσεις, ανταποκρίνονται στις συνθήκες της αγοράς, επιβαρύνουν ελάχιστα το εμπόριο και αντανακλούν τις προτιμήσεις των τελικών χρηστών·β) κάθε πρόσωπο ενός από τα συμβαλλόμενα μέρη το οποίο πληροί τις νομικές και διοικητικές απαιτήσεις του συμβαλλόμενου μέρους εισαγωγής είναι επιλέξιμο να υποβάλει αίτηση για χορήγηση ΔΠ από το συμβαλλόμενο μέρος και η αίτησή του να εξεταστεί. Εκτός εάν τα συμβαλλόμενα μέρη συμφωνήσουν διαφορετικά μέσω απόφασης της Επιτροπής Εμπορικών Συναλλαγών στον τομέα των εμπορευμάτων, κάθε μεταποιητής, έμπορος λιανικής πώλησης, εστιατόριο, ξενοδοχείο, διανομέας ή φορέας παροχής υπηρεσιών εστίασης, ή κάθε άλλο πρόσωπο είναι επιλέξιμα να υποβάλουν αίτηση και να εξεταστεί η χορήγηση ΔΠ. Τυχόν τέλη που επιβάλλονται σε υπηρεσίες σχετικές με αίτηση για χορήγηση ΔΠ περιορίζονται στο πραγματικό κόστος των παρεχόμενων υπηρεσιών·γ) εκτός από ό,τι ορίζεται στο προσάρτημα 2-Α-1 του πίνακα υποχρεώσεών του ο οποίος περιλαμβάνεται στο παράρτημα 2-Α, δεν χορηγεί κανένα τμήμα ΔΠ σε ομάδα παραγωγών, δεν επιβάλλει προϋποθέσεις για την πρόσβαση στη χορήγηση ΔΠ για αγορά εγχώριας παραγωγής, ούτε περιορίζει μόνο στους μεταποιητές την πρόσβαση στη χορήγηση ΔΠ· καιδ) χορηγεί ΔΠ σε εμπορικά βιώσιμες αποστελλόμενες ποσότητες και, στο μέγιστο δυνατό βαθμό, για τα ποσά που ζητούν οι εισαγωγείς. Εκτός εάν ορίζεται διαφορετικά στις διατάξεις για κάθε ΔΠ και την εφαρμοστέα δασμολογική κλάση στο προσάρτημα 2-Α-1 του πίνακα υποχρεώσεων ενός συμβαλλόμενου μέρους, που περιλαμβάνεται στο παράρτημα 2-Α, κάθε χορήγηση ΔΠ ισχύει για κάθε είδος ή μείγμα ειδών που υπόκειται σε συγκεκριμένη ΔΠ, ανεξαρτήτως των προδιαγραφών ή της ποιότητας του είδους ή του μείγματος, και δεν εξαρτάται από την προβλεπόμενη τελική χρήση ή το μέγεθος συσκευασίας του είδους ή του μείγματος.3. Κάθε συμβαλλόμενο μέρος προσδιορίζει τους φορείς που είναι αρμόδιοι για τη διαχείριση των ΔΠ του.4. Κάθε συμβαλλόμενο μέρος καταβάλλει κάθε προσπάθεια για τη διαχείριση των ΔΠ του κατά


text: τρόπον ώστε να παρέχεται στους εισαγωγείς η δυνατότητα πλήρους χρησιμοποίησης των ποσοτήτων των ΔΠ.5. Κανένα συμβαλλόμενο μέρος δεν μπορεί να εξαρτά την αίτηση για ΔΠ ή τη χρησιμοποίηση των χορηγούμενων ΔΠ για την επανεξαγωγή ενός εμπορεύματος.6. Κατόπιν γραπτού αιτήματος οποιουδήποτε από τα συμβαλλόμενα μέρη, τα συμβαλλόμενα μέρη διαβουλεύονται όσον αφορά τη διαχείριση των ΔΠ εκ μέρους ενός συμβαλλόμενου μέρους.7. Εκτός εάν ορίζεται διαφορετικά στο προσάρτημα 2-A-1 του πίνακα υποχρεώσεων ο οποίος περιλαμβάνεται στο παράρτημα 2-A, κάθε συμβαλλόμενο μέρος καθιστά ολόκληρη την ποσότητα της ΔΠ που ορίζεται στο εν λόγω προσάρτημα διαθέσιμη στους αιτούντες, αρχής γενομένης από την ημερομηνία έναρξης ισχύος της παρούσας συμφωνίας κατά το πρώτο έτος, και από τη συμπλήρωση κάθε έτους από την έναρξη ισχύος της παρούσας συμφωνίας κατά τα επόμενα έτη. Στη διάρκεια κάθε έτους, η διαχειριστική αρχή του συμβαλλόμενου μέρους εισαγωγής δημοσιεύει, εγκαίρως, στον καθορισμένο προσβάσιμο στο κοινό διαδικτυακό της τόπο, τα ποσοστά χρησιμοποίησης και τις εναπομένουσες ποσότητες που είναι διαθέσιμες για κάθε ΔΠ.ΤΜΗΜΑ ΓΜη δασμολογικά μέτραΆρθρο 2.8Εθνική μεταχείρισηΚάθε συμβαλλόμενο μέρος χορηγεί εθνική μεταχείριση στα εμπορεύματα του άλλου συμβαλλόμενου μέρους σύμφωνα με το άρθρο III της GATT 1994, συμπεριλαμβανομένων των ερμηνευτικών του σημειώσεων. Για το σκοπό αυτό, το άρθρο III της GATT 1994 και οι ερμηνευτικές του σημειώσεις ενσωματώνονται στην παρούσα συμφωνία και καθίστανται μέρος της, τηρουμένων των αναλογιών.Άρθρο 2.9Περιορισμοί εισαγωγών και εξαγωγώνΚανένα συμβαλλόμενο μέρος δεν μπορεί να εγκρίνει ή να διατηρεί οποιαδήποτε απαγόρευση ή περιορισμό πέραν των δασμών, των φόρων ή άλλων επιβαρύνσεων των εισαγωγών οποιουδήποτε εμπορεύματος από το άλλο συμβαλλόμενο μέρος, ή των εισαγωγών ή των πωλήσεων προς εξαγωγή οποιουδήποτε εμπορεύματος το οποίο προορίζεται για το έδαφος του άλλου συμβαλλόμενου μέρους, σύμφωνα με το άρθρο XI της GATT 1994 και τις ερμηνευτικές του σημειώσεις. Για το σκοπό αυτό, το άρθρο XI της GATT 1994 και οι ερμηνευτικές του σημειώσεις ενσωματώνονται στην παρούσα συμφωνία και καθίστανται μέρος της, τηρουμένων των αναλογιών.Άρθρο 2.10Τέλη και άλλες επιβαρύνσεις των εισαγωγώνΚάθε συμβαλλόμενο μέρος εξασφαλίζει ότι όλα τα τέλη και οι επιβαρύνσεις κάθε είδους (πέραν των δασμών και των στοιχείων που εξαιρούνται από τον ορισμό του δασμού βάσει του άρθρου 2.3 στοιχεία α), β) και δ), που επιβάλλονται στις εισαγωγές ή συνδέονται με τις εισαγωγές, περιορίζονται, ως προς το ποσό, στο κατά προσέγγιση κόστος των παρεχόμενων υπηρεσιών, δεν υπολογίζονται κατ’ αξία και δεν αποτελούν έμμεση προστασία των εθνικών εμπορευμάτων ή επιβάρυνση των εισαγωγών για φορολογικούς σκοπούς.Άρθρο 2.11Δασμοί, φόροι ή άλλα τέλη και επιβαρύνσεις των εξαγωγώνΚανένα συμβαλλόμενο μέρος δεν μπορεί να διατηρήσει ή να θεσπίσει δασμούς, φόρους ή άλλα τέλη και επιβαρύνσεις που επιβάλλονται στην εξαγωγή ή συνδέονται με την εξαγωγή των εμπορευμάτων στο άλλο συμβαλλόμενο μέρος, ούτε εσωτερικούς φόρους, τέλη και επιβαρύνσεις σε εμπορεύματα που εξάγονται στο άλλο συμβαλλόμενο μέρος, πέραν εκείνων που επιβάλλονται σε ομοειδή προϊόντα που προορίζονται για εσωτερική πώληση.Άρθρο 2.12Δασμολογητέα αξίαΗ συμφωνία περί της εφαρμογής του άρθρου VII της GATT 1994 που περιλαμβάνεται στο παράρτημα 1Α της συμφωνίας ΠΟΕ (εφεξής «η συμφωνία για τη δασμολογητέα αξία), ενσωματώνεται στην παρούσα συμφωνία και καθίσταται μέρος της, τηρουμένων των αναλογιών. Οι επιφυλάξεις και οι εναλλακτικές επιλογές που προβλέπονται στο άρθρο


text: 20 και στις παραγράφους 2 έως 4 του παραρτήματος ΙΙΙ της συμφωνίας για τη δασμολογητέα αξία δεν εφαρμόζονται.Άρθρο 2.13Κρατικές εμπορικές επιχειρήσεις1. Τα συμβαλλόμενα μέρη επιβεβαιώνουν τα ισχύοντα δικαιώματα και υποχρεώσεις τους δυνάμει του άρθρου XVII της GATT 1994, των ερμηνευτικών του σημειώσεων και του Μνημονίου Συμφωνίας για την ερμηνεία του άρθρου ΧVII της GATT 1994, το οποίο περιλαμβάνεται στο παράρτημα 1A της συμφωνίας ΠΟΕ, που ενσωματώνονται στην παρούσα συμφωνία και καθίστανται μέρος της, τηρουμένων των αναλογιών.2. Όταν ένα συμβαλλόμενο μέρος ζητά πληροφορίες από το άλλο συμβαλλόμενο μέρος για μεμονωμένες περιπτώσεις που αφορούν κρατικές εμπορικές επιχειρήσεις, τον τρόπο λειτουργίας τους και τις επιπτώσεις των δραστηριοτήτων τους στις διμερείς εμπορικές συναλλαγές, το μέρος στο οποίο υποβάλλεται η αίτηση συνεκτιμά την ανάγκη εξασφάλισης της μέγιστης δυνατής διαφάνειας με την επιφύλαξη του άρθρου XVII παράγραφος 4 στοιχείο δ) της GATT 1994 για τις εμπιστευτικές πληροφορίες.Άρθρο 2.14Εξάλειψη τομεακών μη δασμολογικών μέτρων1. Τα συμβαλλόμενα μέρη εφαρμόζουν τις δεσμεύσεις τους όσον αφορά τα τομεακά μη δασμολογικά μέτρα για τα εμπορεύματα σύμφωνα με τις δεσμεύσεις που καθορίζονται στα παραρτήματα 2-Β έως 2-Ε.2. Τρία έτη μετά την έναρξη ισχύος της παρούσας συμφωνίας, κατόπιν αιτήματος οποιουδήποτε συμβαλλόμενου μέρους, τα συμβαλλόμενα μέρη θα πραγματοποιήσουν διαβούλευση προκειμένου να εξετάσουν την ενδεχόμενη διεύρυνση του πεδίου εφαρμογής των δεσμεύσεών τους όσον αφορά τα τομεακά μη δασμολογικά μέτρα για τα εμπορεύματα.ΤΜΗΜΑ ΔΕιδικές εξαιρέσεις σχετικά με τα εμπορεύματαΆρθρο 2.15Γενικές εξαιρέσεις1. Τα συμβαλλόμενα μέρη επιβεβαιώνουν ότι τα ισχύοντα δικαιώματα και υποχρεώσεις τους δυνάμει του άρθρου ΧΧ της GATT 1994 και των ερμηνευτικών του σημειώσεων, που ενσωματώνονται στην παρούσα συμφωνία και καθίστανται μέρος της, εφαρμόζονται για τις εμπορικές συναλλαγές στον τομέα των εμπορευμάτων που καλύπτονται από την παρούσα συμφωνία, τηρουμένων των αναλογιών.2. Τα συμβαλλόμενα μέρη θεωρούν ότι, πριν από τη λήψη τυχόν μέτρων που προβλέπονται στα στοιχεία θ) και ι) του άρθρου XX της GATT 1994, το συμβαλλόμενο μέρος που σκοπεύει να λάβει τα μέτρα κοινοποιεί στο άλλο συμβαλλόμενο μέρος όλες τις σχετικές πληροφορίες, με σκοπό να βρεθεί λύση κοινά αποδεκτή από τα συμβαλλόμενα μέρη. Τα συμβαλλόμενα μέρη μπορούν να συμφωνήσουν για τα μέσα που είναι αναγκαία για τον τερματισμό των δυσχερειών. Εάν δεν επιτευχθεί συμφωνία εντός 30 ημερών από την κοινοποίηση των εν λόγω πληροφοριών, το συμβαλλόμενο μέρος μπορεί, δυνάμει του παρόντος άρθρου,να εφαρμόσει μέτρα για το συγκεκριμένο εμπόρευμα. Σε εξαιρετικές και κρίσιμες περιστάσεις που απαιτούν άμεση δράση και αποκλείουν την εκ των προτέρων ενημέρωση ή εξέταση, το συμβαλλόμενο μέρος που προτίθεται να λάβει τα μέτρα μπορεί να εφαρμόσει αμέσως τα προληπτικά μέτρα που είναι αναγκαία για την αντιμετώπιση της κατάστασης και ενημερώνει αμέσως σχετικά το άλλο συμβαλλόμενο μέρος.ΤΜΗΜΑ ΕΘεσμικές διατάξειςΆρθρο 2.16Επιτροπή εμπορικών συναλλαγών στον τομέα των εμπορευμάτων1. Η επιτροπή εμπορικών συναλλαγών στον τομέα των εμπορευμάτων, που ιδρύθηκε δυνάμει του άρθρου 15.2 παράγραφος 1 (ειδικές επιτροπές), συνεδριάζει κατόπιν αιτήματος ενός συμβαλλόμενου μέρους ή της επιτροπής εμπορίου, προκειμένου να εξετάσει οποιοδήποτε πρόβλημα προκύψει βάσει αυτού του κεφαλαίου. Στην επιτροπή συμμετέχουν εκπρόσωποι των συμβαλλόμενων μερών.2. Στα καθήκοντα της επιτροπής περιλαμβάνονται τα εξής:α) η προώθηση των εμπορικών συναλλαγών στον τομέα των εμπορευμάτων μεταξύ των συμβαλλόμενων μερών, μεταξύ άλλων με διαβουλεύσεις


text: για την επιτάχυνση της κατάργησης των δασμών και τη διεύρυνση του πεδίου εφαρμογής τους, καθώς και τη διεύρυνση του πεδίου εφαρμογής των δεσμεύσεων όσον αφορά τα μη δασμολογικά μέτρα βάσει της παρούσας συμφωνίας και άλλα ζητήματα, εφόσον ενδείκνυται· καιβ) η αντιμετώπιση των δασμολογικών και των μη δασμολογικών μέτρων στις εμπορικές συναλλαγές στον τομέα των εμπορευμάτων μεταξύ των συμβαλλόμενων μερών και, εάν κριθεί σκόπιμο, η παραπομπή αυτών των θεμάτων στην Επιτροπή Εμπορίου προς εξέταση·εάν τα καθήκοντα αυτά δεν έχουν ανατεθεί στις οικείες ομάδες εργασίας, οι οποίες ιδρύονται βάσει του άρθρου 15.3 παράγραφος 1 (ομάδες εργασίας).Άρθρο 2.17Ειδικές διατάξεις για τη διοικητική συνεργασία1. Τα συμβαλλόμενα μέρη συμφωνούν ότι η διοικητική συνεργασία είναι απαραίτητη για την εφαρμογή και τον έλεγχο της προτιμησιακής δασμολογικής μεταχείρισης που παραχωρείται στο πλαίσιο του παρόντος κεφαλαίου και επιβεβαιώνουν τη δέσμευσή τους να καταπολεμήσουν τις παρατυπίες και την απάτη σε τελωνειακά και συναφή θέματα.2. Όταν ένα συμβαλλόμενο μέρος, με βάση αντικειμενικές πληροφορίες, διαπιστώσει μια παράλειψη παροχής διοικητικής συνεργασίας και/ή παρατυπίες ή απάτη, κατόπιν αιτήματος αυτού του συμβαλλόμενου μέρους, η Επιτροπή Τελωνείων συνεδριάζει εντός 20 ημερών από την παραλαβή του αιτήματος με σκοπό την επείγουσα αποκατάσταση του προβλήματος. Οι διαβουλεύσεις που πραγματοποιήθηκαν στο πλαίσιο της Επιτροπής Τελωνείων θα θεωρηθεί ότι εκπληρώνουν τον ίδιο σκοπό με εκείνες που προβλέπονται στο άρθρο 14.3 (Διαβουλεύσεις).ΚΕΦΑΛΑΙΟ ΤΡΙΑΜΕΤΡΑ ΑΠΟΚΑΤΑΣΤΑΣΗΣΤΜΗΜΑ AΔιμερή μέτρα διασφάλισηςΆρθρο 3.1Εφαρμογή διμερούς μέτρου διασφάλισης1. Εάν, ως συνέπεια της μείωσης ή της κατάργησης ενός δασμού βάσει της παρούσας συμφωνίας, τα εμπορεύματα καταγωγής ενός συμβαλλόμενου μέρους εισάγονται στο έδαφος του άλλου συμβαλλόμενου μέρους σε τόσο αυξημένες ποσότητες, σε απόλυτους αριθμούς ή σε σχέση με την εγχώρια παραγωγή, και υπό τέτοιες συνθήκες ώστε να προκαλούν ή να υπάρχει κίνδυνος να προκαλέσουν σοβαρή ζημία σε έναν εγχώριο κλάδο παραγωγής ομοειδών ή ευθέως ανταγωνιστικών εμπορευμάτων, το συμβαλλόμενο μέρος εισαγωγής μπορεί να λάβει τα μέτρα που προβλέπονται στην παράγραφο 2 σύμφωνα με τους όρους και τις διαδικασίες που ορίζονται στο παρόν τμήμα.2. Το συμβαλλόμενο μέρος εισαγωγής μπορεί να λάβει διμερές μέτρο διασφάλισης με το οποίο:α) αναστέλλεται η περαιτέρω μείωση του δασμολογικού συντελεστή για το συγκεκριμένο εμπόρευμα, όπως προβλέπεται από την παρούσα συμφωνία· ή·β) αυξάνεται ο δασμολογικός συντελεστής για το εμπόρευμα σε επίπεδο που δεν υπερβαίνει τον μικρότερο από τους δύο παρακάτω δασμούς:i) το δασμoλογικό συντελεστή ΜΕΚ που εφαρμοζόταν για το συγκεκριμένο εμπόρευμα όταν ελήφθη το μέτρο· ή·ii) το βασικό δασμολογικό συντελεστή που καθορίζεται στους πίνακες υποχρεώσεων οι οποίοι περιλαμβάνονται στο παράρτημα 2-Α (Κατάργηση δασμών) βάσει του άρθρου 2.5 παράγραφος 2 (Κατάργηση δασμών).Άρθρο 3.2Όροι και περιορισμοί1. Κάθε συμβαλλόμενο μέρος ενημερώνει εγγράφως το άλλο μέρος στην περίπτωση έναρξης έρευνας που περιγράφεται στην παράγραφο 2 και πραγματοποιεί διαβούλευση με το άλλο συμβαλλόμενο μέρος όσο το δυνατόν νωρίτερα, πριν από την εφαρμογή διμερούς μέτρου διασφάλισης, με σκοπό να επανεξεταστούν οι πληροφορίες που προκύπτουν από την έρευνα και να ανταλλαγούν απόψεις σχετικά με το μέτρο.2. Ένα συμβαλλόμενο μέρος λαμβάνει διμερές μέτρο διασφάλισης μόνο κατόπιν έρευνας από τις αρμόδιες αρχές του σύμφωνα με τo άρθρο 3 και το άρθρο 4 παράγραφος 2 στοιχείο γ) της συμφωνίας για τα μέτρα διασφάλισης που περιλαμβάνεται στο παράρτημα 1A της


text: συμφωνίας ΠΟΕ (εφεξής "η συμφωνία για τα μέτρα διασφάλισης") και, για το σκοπό αυτό, το άρθρο 3 και το άρθρο 4 παράγραφος 2 στοιχείο γ) της συμφωνίας για τα μέτρα διασφάλισης ενσωματώνονται στην παρούσα συμφωνία και καθίστανται μέρος της, τηρουμένων των αναλογιών.3. Στην έρευνα που περιγράφεται στην παράγραφο 2, το συμβαλλόμενο μέρος τηρεί τις απαιτήσεις του άρθρου 4 παράγραφος 2 στοιχείο α) της συμφωνίας για τα μέτρα διασφάλισης και, για το σκοπό αυτό, το άρθρο 4 παράγραφος 2 στοιχείο α) της συμφωνίας για τα μέτρα διασφάλισης ενσωματώνεται στην παρούσα συμφωνία και καθίσταται μέρος της, τηρουμένων των αναλογιών.4. Κάθε συμβαλλόμενο μέρος εξασφαλίζει ότι οι αρμόδιες αρχές του ολοκληρώνουν κάθε ενδεχόμενη τέτοια έρευνα εντός ενός έτους από την ημερομηνία έναρξής της.5. Κανένα συμβαλλόμενο μέρος δεν μπορεί να εφαρμόσει διμερές μέτρο διασφάλισης:α) παρά μόνο στο βαθμό και κατά το διάστημα που κρίνεται αναγκαίο για την αποτροπή της πρόκλησης σοβαρής ζημίας ή την αποκατάσταση σοβαρής ζημίας και για τη διευκόλυνση της προσαρμογής·β) για περίοδο μεγαλύτερη των δύο ετών, εκτός του ενδεχομένου η περίοδος αυτή να παραταθεί, το ανώτατο κατά δύο έτη, εάν οι αρμόδιες αρχές του συμβαλλόμενου μέρους εισαγωγής αποφασίσουν, σύμφωνα με τις διαδικασίες που καθορίζονται στο παρόν άρθρο, ότι το μέτρο εξακολουθεί να είναι αναγκαίο για την αποτροπή ή την αποκατάσταση σοβαρής ζημίας και για τη διευκόλυνση της προσαρμογής, και ότι υπάρχουν στοιχεία που αποδεικνύουν ότι ο κλάδος παραγωγής προσαρμόζεται, υπό τον όρο ότι η συνολική περίοδος εφαρμογής ενός μέτρου διασφάλισης, συμπεριλαμβανομένης της αρχικής αίτησης και της τυχόν παράτασής της, δεν υπερβαίνει τα τέσσερα έτη· ήγ) μετά τη λήξη της μεταβατικής περιόδου, εκτός εάν το άλλο συμβαλλόμενο μέρος παρέχει τη συγκατάθεσή του.6. Όταν ένα συμβαλλόμενο μέρος περατώνει ένα διμερές μέτρο διαφύλαξης, ο δασμολογικός συντελεστής είναι εκείνος ο οποίος θα έπρεπε να ισχύει, σύμφωνα με τον πίνακα υποχρεώσεων του συμβαλλόμενου μέρους που περιλαμβάνεται στο παράρτημα 2-Α (Κατάργηση δασμών), εάν δεν είχε ληφθεί το μέτρο.Άρθρο 3.3Προσωρινά μέτραΣε κρίσιμες περιστάσεις, όταν μια καθυστέρηση θα προκαλούσε ζημία που θα ήταν δύσκολο να διορθωθεί, ένα συμβαλλόμενο μέρος μπορεί να εφαρμόσει διμερές μέτρο διασφάλισης σε προσωρινή βάση, αφού προηγουμένως διευκρινιστεί ότι υπάρχουν σαφή στοιχεία που αποδεικνύουν ότι οι εισαγωγές ενός εμπορεύματος καταγωγής του άλλου συμβαλλόμενου μέρους έχουν αυξηθεί λόγω της μείωσης ή της κατάργησης δασμού δυνάμει της παρούσας συμφωνίας, και ότι οι εν λόγω εισαγωγές προκαλούν σοβαρή ζημία, ή υπάρχει κίνδυνος να προκαλέσουν σοβαρή ζημία, στον εγχώριο κλάδο παραγωγής. Η διάρκεια κάθε προσωρινού μέτρου δεν υπερβαίνει τις 200 ημέρες, στη διάρκεια των οποίων το συμβαλλόμενο μέρος τηρεί τις απαιτήσεις των άρθρων 3.2 παράγραφος 2 και 3.2 παράγραφος 3. Το συμβαλλόμενο μέρος επιστρέφει αμέσως κάθε δασμολογική αύξηση εάν η έρευνα που αναφέρεται στο άρθρο 3.2 παράγραφος 2 δεν καταλήξει στη διαπίστωση ότι πληρούνται οι απαιτήσεις του άρθρου 3.1. Η διάρκεια κάθε προσωρινού μέτρου υπολογίζεται ως μέρος της περιόδου που ορίζεται στο άρθρο 3.2 παράγραφος 5 στοιχείο β).Άρθρο 3.4Αποζημίωση1. Το συμβαλλόμενο μέρος που εφαρμόζει διμερές μέτρο διαφύλαξης διαβουλεύεται με το άλλο συμβαλλόμενο μέρος προκειμένου να υπάρξει αμοιβαία συμφωνία ως προς την κατάλληλη αποζημίωση απελευθέρωσης του εμπορίου με τη μορφή παραχωρήσεων, οι


text: οποίες έχουν ουσιαστικά ισοδύναμες συνέπειες για το εμπόριο ή είναι ισοδύναμες με την αξία των πρόσθετων δασμών που αναμένεται να προκύψουν από το μέτρο διασφάλισης. Το συμβαλλόμενο μέρος παρέχει την ευκαιρία για τις εν λόγω διαβουλεύσεις το αργότερο 30 ημέρες μετά την εφαρμογή του διμερούς μέτρου διασφάλισης.2. Εάν οι διαβουλεύσεις που προβλέπονται στην παράγραφο 1 δεν καταλήξουν σε συμφωνία σχετικά με αποζημίωση απελευθέρωσης του εμπορίου εντός 30 ημερών από την έναρξη των διαβουλεύσεων, το συμβαλλόμενο μέρος του οποίου τα εμπορεύματα υπόκεινται στο μέτρο διασφάλισης μπορεί να ανακαλέσει την εφαρμογή ουσιαστικά ισοδύναμων παραχωρήσεων στο συμβαλλόμενο μέρος που εφαρμόζει το μέτρο διασφάλισης.3. Το δικαίωμα ανάκλησης που αναφέρεται στην παράγραφο 2 δεν ασκείται κατά τους πρώτους 24 μήνες της εφαρμογής διμερούς μέτρου διασφάλισης, υπό τον όρο ότι το μέτρο διασφάλισης συνάδει προς τις διατάξεις της παρούσας συμφωνίας.Άρθρο 3.5ΟρισμοίΓια τους σκοπούς του παρόντος τμήματος:η σοβαρή ζημία και ο κίνδυνος πρόκλησης σοβαρής ζημίας ερμηνεύονται σύμφωνα με το άρθρο 4.1 στοιχεία α) και β) της συμφωνίας για τα μέτρα διασφάλισης. Για το σκοπό αυτό, το άρθρο 4.1 στοιχεία α) και β) ενσωματώνεται στην παρούσα συμφωνία και καθίστανται μέρος της, τηρουμένων των αναλογιών· καιως μεταβατική περίοδος νοείται μια περίοδος για ένα εμπόρευμα από την ημερομηνία έναρξης ισχύος της παρούσας συμφωνίας έως 10 έτη μετά την ημερομηνία ολοκλήρωσης της δασμολογικής μείωσης ή κατάργησης, κατά περίπτωση για κάθε εμπόρευμα.ΤΜΗΜΑ BΓεωργικά μέτρα διασφάλισηςΆρθρο 3.6Γεωργικά μέτρα διασφάλισης1. Ένα συμβαλλόμενο μέρος μπορεί να εφαρμόσει ένα μέτρο με τη μορφή υψηλότερου εισαγωγικού δασμού για ένα καταγόμενο γεωργικό εμπόρευμα που περιλαμβάνεται στον πίνακα υποχρεώσεών του στο παράρτημα 3, σύμφωνα με τις παραγράφους 2 έως 8, εάν ο συνολικός όγκος των εισαγωγών του συγκεκριμένου εμπορεύματος, οποιοδήποτε έτος, υπερβαίνει το επίπεδο ενεργοποίησης το οποίο καθορίζεται στον πίνακα υποχρεώσεών του που περιλαμβάνεται στο παράρτημα 3.2. Ο δασμός της παραγράφου 1 δεν υπερβαίνει τον μικρότερο από τους δασμολογικούς συντελεστές ΜΕΚ που επικρατούσαν ή το δασμολογικό συντελεστή ΜΕΚ που εφαρμοζόταν στην πράξη την προηγουμένη της ημερομηνίας έναρξης ισχύος της παρούσας συμφωνίας, ή ο δασμολογικός συντελεστής που καθορίζεται στον πίνακα υποχρεώσεων του συμβαλλόμενου μέρους που περιλαμβάνεται στο παράρτημα 3.3. Οι δασμοί που εφαρμόζει κάθε συμβαλλόμενο μέρος βάσει της παραγράφου 1 καθορίζονται σύμφωνα με τους πίνακες υποχρεώσεών του που περιλαμβάνονται στο παράρτημα 3.4. Κανένα συμβαλλόμενο μέρος δεν μπορεί να εφαρμόζει ή να διατηρεί ένα γεωργικό μέτρο διασφάλισης δυνάμει του παρόντος άρθρου και ταυτόχρονα να εφαρμόζει ή να διατηρεί, για το ίδιο εμπόρευμα:α) διμερές μέτρο διασφάλισης σύμφωνα με το άρθρο 3.1·β) μέτρο δυνάμει του άρθρου XIX της GATT 1994 και της συμφωνίας για τα μέτρα διαφύλαξης· ήγ) ειδικό μέτρο διαφύλαξης δυνάμει του άρθρου 5 της συμφωνίας για τη γεωργία.5. Τα συμβαλλόμενα μέρη εφαρμόζουν κάθε γεωργικό μέτρο διαφύλαξης με διαφάνεια. Εντός 60 ημερών από την επιβολή γεωργικού μέτρου διαφύλαξης, το συμβαλλόμενο μέρος που εφαρμόζει το μέτρο, το κοινοποιεί γραπτώς στο άλλο συμβαλλόμενο μέρος και του παρέχει τα σχετικά στοιχεία που αφορούν το μέτρο. Κατόπιν γραπτού αιτήματος του συμβαλλόμενου μέρους εξαγωγής, τα συμβαλλόμενα μέρη διαβουλεύονται σχετικά με την εφαρμογή του μέτρου.6. Η εφαρμογή και η λειτουργία του παρόντος άρθρου μπορούν να αποτελέσουν το αντικείμενο


text: συζήτησης και επανεξέτασης στο πλαίσιο της Επιτροπής Εμπορικών Συναλλαγών στον τομέα των Εμπορευμάτων που αναφέρεται στο άρθρο 2.16 (Επιτροπή Εμπορικών Συναλλαγών στον τομέα των Εμπορευμάτων).7. Κανένα συμβαλλόμενο μέρος δεν μπορεί να εφαρμόζει ή να διατηρεί γεωργικό μέτρο διαφύλαξης για ένα γεωργικό εμπόρευμα καταγωγής:α) εάν η χρονική περίοδος που καθορίζεται στις διατάξεις περί γεωργικών μέτρων διαφύλαξης στον πίνακα των υποχρεώσεών του, ο οποίος περιλαμβάνεται στο παράρτημα 3, έχει εκπνεύσει· ήβ) εάν το μέτρο αυξάνει το δασμό στο πλαίσιο της ποσόστωσης για ένα εμπόρευμα που υπόκειται σε ΔΠ η οποία ορίζεται στο προσάρτημα 2-A-1 του πίνακα των υποχρεώσεών του, που περιλαμβάνεται στο παράρτημα 2-A (Κατάργηση δασμών).8. Οποιεσδήποτε αποστολές των εν λόγω εμπορευμάτων, οι οποίες ήταν καθ’ οδόν βάσει σύμβασης που είχε συναφθεί πριν από την επιβολή του πρόσθετου δασμού, σύμφωνα με την παραγράφους 1 έως 4, απαλλάσσονται από το σχετικό πρόσθετο δασμό, υπό την προϋπόθεση ότι είναι δυνατόν να προστεθούν στον όγκο των εισαγωγών των εν λόγω εμπορευμάτων κατά τη διάρκεια του επόμενου έτους με στόχο την ενεργοποίηση των διατάξεων της παραγράφου 1 κατά το εν λόγω έτος.ΤΜΗΜΑ ΓΣυνολικά μέτρα διασφάλισηςΆρθρο 3.7Συνολικά μέτρα διασφάλισης1. Κάθε συμβαλλόμενο μέρος διατηρεί τα δικαιώματα και τις υποχρεώσεις που υπέχει δυνάμει του άρθρου XIX της GATT 1994 και της Συμφωνίας για τα Μέτρα Διασφάλισης. Εκτός αντίθετων διατάξεων του παρόντος άρθρου, η παρούσα συμφωνία δεν παρέχει πρόσθετα δικαιώματα και δεν επιβάλλει πρόσθετες υποχρεώσεις στα συμβαλλόμενα μέρη όσον αφορά τα μέτρα που λαμβάνονται δυνάμει του άρθρου ΧΙΧ της GATT 1994 και της Συμφωνίας για τα Μέτρα Διασφάλισης.2. Κατόπιν αιτήματος του άλλου συμβαλλόμενου μέρους και υπό την προϋπόθεση ότι έχει ουσιαστικό συμφέρον, το συμβαλλόμενο μέρος που σκοπεύει να λάβει μέτρα διασφάλισης παρέχει αμέσως, με ειδική γραπτή κοινοποίηση, όλες τις σχετικές πληροφορίες που αφορούν την έναρξη έρευνας διασφάλισης, τις προσωρινές διαπιστώσεις και τις τελικές διαπιστώσεις της έρευνας.3. Για την εφαρμογή του παρόντος άρθρου, θεωρείται ότι ένα συμβαλλόμενο μέρος έχει ουσιαστικό συμφέρον, όταν συγκαταλέγεται μεταξύ των πέντε μεγαλύτερων προμηθευτών των εισαγόμενων εμπορευμάτων κατά τα αμέσως προηγούμενα τρία έτη, βάσει του όγκου ή της αξίας του σε απόλυτες τιμές.4. Κανένα συμβαλλόμενο μέρος δεν μπορεί να εφαρμόσει ταυτόχρονα, για το ίδιο εμπόρευμα:α) διμερές μέτρο διασφάλισης σύμφωνα με το άρθρο 3.1· καιβ) μέτρο δυνάμει του άρθρου XIX της GATT 1994 και της συμφωνίας για τα μέτρα διαφύλαξης.5. Κανένα από τα συμβαλλόμενα μέρη δεν δύναται να εφαρμόζει το κεφάλαιο δεκατέσσερα (διαδικασία επίλυσης των διαφορών) για οποιοδήποτε θέμα που προκύπτει από το παρόν τμήμα.ΤΜΗΜΑ ΔΔασμοί αντιντάμπινγκ και αντισταθμιστικοί δασμοίΆρθρο 3.8Γενικές διατάξεις1. Εκτός αντίθετων διατάξεων του παρόντος κεφαλαίου, τα συμβαλλόμενα μέρη διατηρούν τα δικαιώματα και τις υποχρεώσεις τους βάσει του άρθρου VI της GATT 1994, της Συμφωνίας περί εφαρμογής του άρθρου VI της GATT 1994, που περιλαμβάνεται στο παράρτημα 1A της συμφωνίας ΠΟΕ (εφεξής "η συμφωνία αντιντάμπινγκ") και της Συμφωνίας για τις επιδοτήσεις και τα αντισταθμιστικά μέτρα, που περιλαμβάνεται στο παράρτημα 1A της συμφωνίας ΠΟΕ (εφεξής "η συμφωνία ΕΑΜ").2. Τα συμβαλλόμενα μέρη συμφωνούν ότι οι δασμοί αντιντάμπινγκ και οι αντισταθμιστικοί δασμοί πρέπει να χρησιμοποιούνται με πλήρη σεβασμό των σχετικών απαιτήσεων του ΠΟΕ και ότι πρέπει να βασίζονται σε


text: ένα δίκαιο και διαφανές σύστημα όσον αφορά τις διαδικασίες που εφαρμόζονται για τα εμπορεύματα καταγωγής του άλλου συμβαλλόμενου μέρους. Για το σκοπό αυτό τα συμβαλλόμενα μέρη εξασφαλίζουν, αμέσως μετά την επιβολή προσωρινών μέτρων και, σε κάθε περίπτωση, πριν από τη λήψη της τελικής απόφασης, την πλήρη και έγκυρη αποκάλυψη όλων των ουσιαστικών περιστατικών και παρατηρήσεων που αποτελούν τη βάση της απόφασης για την εφαρμογή μέτρων, με την επιφύλαξη του άρθρου 6.5 της συμφωνίας αντιντάμπινγκ και του άρθρου 12.4 της συμφωνίας ΕΑΜ. Οι κοινοποιήσεις πραγματοποιούνται γραπτώς και παρέχουν στους ενδιαφερομένους επαρκή χρόνο για τη διατύπωση των παρατηρήσεών τους.3. Για να εξασφαλίζεται η μέγιστη αποτελεσματικότητα κατά τη διεξαγωγή των ερευνών αντιντάμπινγκ ή αντισταθμιστικών δασμών, και ιδίως συνεκτιμώντας το εύλογο δικαίωμα άμυνας, τα συμβαλλόμενα μέρη αποδέχονται τη χρήση της αγγλικής γλώσσας στα έγγραφα που κατατίθενται κατά τις έρευνες αντιντάμπινγκ ή αντισταθμιστικών δασμών. Καμία διάταξη της παρούσας παραγράφου δεν εμποδίζει την Κορέα να ζητά διευκρινίσεις διατυπωμένες στην κορεατική γλώσσα εάν:α) οι κορεατικές αρχές της έρευνας δεν θεωρούν αρκετά σαφή την έννοια των εγγράφων που έχουν κατατεθεί για τους σκοπούς της έρευνας αντιντάμπινγκ ή αντισταθμιστικών δασμών· καιβ) το αίτημα περιορίζεται αυστηρά στο μέρος που δεν είναι αρκετά σαφές για τους σκοπούς της έρευνας αντιντάμπινγκ ή αντισταθμιστικών δασμών.4. Εφόσον η διεξαγωγή της έρευνας δεν επιβραδύνεται άσκοπα, θα δίνεται στους ενδιαφερομένους ευκαιρία ακρόασης προκειμένου να εκφράσουν τις απόψεις τους στη διάρκεια των ερευνών αντιντάμπινγκ ή αντισταθμιστικών δασμών.Άρθρο 3.9Κοινοποίηση1. Όταν οι αρμόδιες αρχές ενός συμβαλλόμενου μέρους λάβουν επαρκώς τεκμηριωμένο αίτημα λήψης μέτρων αντιντάμπινγκ που αφορά εισαγωγές από το άλλο συμβαλλόμενο μέρος, και το αργότερο 15 ημέρες πριν από την έναρξη έρευνας, το συμβαλλόμενο μέρος απευθύνει στο άλλο συμβαλλόμενο μέρος γραπτή κοινοποίηση παραλαβής του αιτήματος.2. Όταν οι αρμόδιες αρχές ενός συμβαλλόμενου μέρους λάβουν επαρκώς τεκμηριωμένο αίτημα αντισταθμιστικών δασμών που αφορά εισαγωγές από το άλλο συμβαλλόμενο μέρος, και πριν από την έναρξη έρευνας, το συμβαλλόμενο μέρος απευθύνει στο άλλο συμβαλλόμενο μέρος γραπτή κοινοποίηση παραλαβής του αιτήματος και συγκαλεί συνεδρίαση με το άλλο συμβαλλόμενο μέρος προκειμένου να διαβουλευτεί με τις αρμόδιες αρχές του όσον αφορά το αίτημα.Άρθρο 3.10Εξέταση του δημόσιου συμφέροντοςΤα συμβαλλόμενα μέρη προσπαθούν να συνεκτιμήσουν το δημόσιο συμφέρον πριν επιβάλουν δασμούς αντιντάμπινγκ ή αντισταθμιστικούς δασμούς.Άρθρο 3.11Έρευνα μετά την περάτωση λόγω επανεξέτασηςΤα συμβαλλόμενα μέρη συμφωνούν να εξετάσουν με ιδιαίτερη προσοχή κάθε αίτημα για την έναρξη έρευνας αντιντάμπινγκ σχετικά με ένα εμπόρευμα καταγωγής του άλλου συμβαλλόμενου μέρους, για το οποίο τα μέτρα αντιντάμπινγκ περατώθηκαν τους προηγούμενους 12 μήνες ως αποτέλεσμα επανεξέτασης. Εάν από την εξέταση αυτή πριν από την έναρξη έρευνας διαπιστωθεί ότι οι συνθήκες δεν έχουν μεταβληθεί, δεν πραγματοποιείται έρευνα.Άρθρο 3.12Σωρευτική αξιολόγησηΌταν εισαγωγές από περισσότερες της μίας χώρες υπόκεινται ταυτόχρονα σε έρευνα αντιντάμπινγκ ή αντισταθμιστικών δασμών, ένα συμβαλλόμενο μέρος εξετάζει με ιδιαίτερη προσοχή εάν η σωρευτική αξιολόγηση των συνεπειών των εισαγωγών του άλλου συμβαλλόμενου μέρους είναι ενδεδειγμένη λαμβανομένων υπόψη των όρων του ανταγωνισμού μεταξύ των εισαγόμενων εμπορευμάτων, καθώς και των όρων του ανταγωνισμού μεταξύ των εισαγομένων εμπορευμάτων και του ομοειδούς εγχώριου προϊόντος.Άρθρο 3.13Πρότυπο de minimis που εφαρμόζεται κατά την επανεξέταση1. Κάθε μέτρο που υπόκειται σε επανεξέταση βάσει του άρθρου 11 της


text: Συμφωνίας Αντιντάμπινγκ περατώνεται όταν αποφασιστεί ότι το πιθανώς επαναλαμβανόμενο περιθώριο ντάμπινγκ είναι μικρότερο του ορίου de-minimis το οποίο ορίζεται στο άρθρο 5.8 της Συμφωνίας Αντιντάμπινγκ.2. Όταν καθορίζονται ατομικά περιθώρια σύμφωνα με το άρθρο 9.5 της Συμφωνίας Αντιντάμπινγκ, δεν επιβάλλεται δασμός στους εξαγωγείς ή στους παραγωγούς στο συμβαλλόμενο μέρος εξαγωγής για τους οποίους έχει καθοριστεί, με βάση αντιπροσωπευτικές εξαγωγικές πωλήσεις, ότι το περιθώριο ντάμπινγκ είναι μικρότερο του ορίου de-minimis το οποίο ορίζεται στο άρθρο 5.8 της Συμφωνίας Αντιντάμπινγκ.Άρθρο 3.14Κανόνας του χαμηλότερου δασμούΕάν ένα συμβαλλόμενο μέρος αποφασίσει να επιβάλει δασμό αντιντάμπινγκ ή αντισταθμιστικό δασμό, το ποσό του δασμού αυτού δεν υπερβαίνει το περιθώριο ντάμπινγκ ή αντισταθμίσιμων επιδοτήσεων και πρέπει να είναι χαμηλότερο από το περιθώριο αυτό εάν ο συγκεκριμένος χαμηλότερος δασμός είναι επαρκής ώστε να αποτρέπεται η ζημία για τον εγχώριο κλάδο παραγωγής.Άρθρο 3.15Επίλυση των διαφορώνΚανένα από τα συμβαλλόμενα μέρη δεν δύναται να εφαρμόζει το κεφάλαιο δεκατέσσερα (διαδικασία επίλυσης των διαφορών) για οποιοδήποτε θέμα προκύπτει στο πλαίσιο του παρόντος τμήματος.ΤΜΗΜΑ ΕΘεσμικές διατάξειςΆρθρο 3.16Ομάδα εργασίας για τη συνεργασία στον τομέα των μέτρων αποκατάστασης1. Η ομάδα εργασίας για τη συνεργασία στον τομέα των μέτρων αποκατάστασης, που ιδρύθηκε βάσει του άρθρου 15.3 παράγραφος 1 (ομάδες εργασίας), είναι ένα φόρουμ για διάλογο σε θέματα συνεργασίας στον τομέα των μέτρων αποκατάστασης.2. The functions of the Working Group shall be to:α) να αυξάνει τις γνώσεις των συμβαλλόμενων μερών και την κατανόησή τους σχετικά με τους νόμους, τις πολιτικές και τις πρακτικές αποκατάστασης του άλλου συμβαλλόμενου μέρους·β) να επιβλέπει την εφαρμογή του παρόντος κεφαλαίου·γ) να βελτιώνει τη συνεργασία μεταξύ των αρχών των συμβαλλόμενων μερών που είναι αρμόδιες για ζητήματα μέτρων αποκατάστασης·δ) να παρέχει ένα φόρουμ μέσα από το οποίο τα συμβαλλόμενα μέρη ανταλλάσσουν πληροφορίες για ζητήματα σχετικά με το αντιντάμπινγκ, τις επιδοτήσεις και τα αντισταθμιστικά μέτρα και διασφαλίσεις·ε) να παρέχει ένα φόρουμ μέσα από το οποίο τα συμβαλλόμενα μέρη συζητούν άλλα σχετικά θέματα αμοιβαίου ενδιαφέροντος, μεταξύ άλλων:i) διεθνή ζητήματα σχετικά με μέτρα αποκατάστασης, συμπεριλαμβανομένων ζητημάτων που αφορούν τις διαπραγματεύσεις για τους κανόνες του γύρου της Ντόχα του ΠΟΕ· καιii) πρακτικές που εφαρμόζουν οι αρμόδιες αρχές των συμβαλλόμενων μερών για το αντιντάμπινγκ και τις έρευνες δασμών αντιντάμπινγκ όπως η εφαρμογή διαδικασιών "διαθέσιμων στοιχείων" και επαλήθευσης· καιστ) να συνεργάζονται για κάθε άλλο θέμα που κρίνεται αναγκαίο από τα συμβαλλόμενα μέρη.3. Η ομάδα εργασίας συνεδριάζει κατά κανόνα σε ετήσια βάση και, εάν είναι αναγκαίο, μπορούν να οργανωθούν πρόσθετες συνεδριάσεις κατόπιν αιτήματος οποιουδήποτε συμβαλλόμενου μέρους.ΚΕΦΑΛΑΙΟ ΤΕΣΣΕΡΑΤΕΧΝΙΚΟΙ ΦΡΑΓΜΟΙ ΣΤΟ ΕΜΠΟΡΙΟΆρθρο 4.1Βεβαίωση της Συμφωνίας ΤΕΕΣΤα συμβαλλόμενα μέρη επιβεβαιώνουν τα ισχύοντα δικαιώματα και υποχρεώσεις τους δυνάμει της Συμφωνίας σχετικά με τα Τεχνικά Εμπόδια στις Εμπορικές Συναλλαγές που περιλαμβάνεται στο παράρτημα 1Α της συμφωνίας ΠΟΕ (εφεξής "η συμφωνία ΤΕΕΣ"), η οποία ενσωματώνεται στην παρούσα συμφωνία και καθίσταται μέρος της, τηρουμένων των αναλογιών.Άρθρο 4.2Πεδίο εφαρμογής και ορισμοί1. Το παρόν κεφάλαιο εφαρμόζεται στην ανάπτυξη, τη θέσπιση και την εφαρμογή προτύπων, τεχνικών κανονισμών και διαδικασιών διαπίστωσης της συμμόρφωσης, όπως ορίζονται στη συμφωνία ΤΕΕΣ, που ενδέχεται να επηρεάσουν τις εμπορικές συναλλαγές στον τομέα των εμπορευμάτων μεταξύ των συμβαλλόμενων μερών.2. Κατά παρέκκλιση της παραγράφου 1 το παρόν κεφάλαιο δεν εφαρμόζεται στα εξής:α)


text: τεχνικές προδιαγραφές που έχουν καταρτιστεί από κρατικούς φορείς για τις απαιτήσεις παραγωγής ή κατανάλωσης των εν λόγω φορέων· ήβ) υγειονομικά και φυτοϋγειονομικά μέτρα, όπως ορίζονται στο παράρτημα Α της Συμφωνίας για την Εφαρμογή Υγειονομικών και Φυτοϋγειονομικών Μέτρων που περιλαμβάνεται στο παράρτημα 1A της συμφωνίας ΠΟΕ (εφεξής "η συμφωνία ΥΦΥ").3. Για τους σκοπούς του παρόντος κεφαλαίου ισχύουν οι ορισμοί του παραρτήματος 1 της συμφωνίας ΤΕΕΣ.Άρθρο 4.3Κοινή συνεργασία1. Τα συμβαλλόμενα μέρη εντείνουν τη συνεργασία τους στον τομέα των προτύπων, των τεχνικών κανονισμών και των διαδικασιών εκτίμησης της συμμόρφωσης αποβλέποντας στην αύξηση της αμοιβαίας γνώσης των αντίστοιχων συστημάτων τους και της διευκόλυνσης της πρόσβασης στις αντίστοιχες αγορές τους. Για το σκοπό αυτό, μπορούν να καθιερώσουν ρυθμιστικούς διαλόγους σε οριζόντιο επίπεδο και σε τομεακά επίπεδα.2. Στη διμερή τους συνεργασία, τα συμβαλλόμενα μέρη επιδιώκουν να προσδιορίζουν, να αναπτύσσουν και να προωθούν πρωτοβουλίες διευκόλυνσης του εμπορίου οι οποίες μπορούν, μεταξύ άλλων, να περιλαμβάνουν:α) ενίσχυση της κανονιστικής συνεργασίας μέσω π.χ. ανταλλαγής πληροφοριών, εμπειριών και δεδομένων και της επιστημονικής και τεχνικής συνεργασίας με σκοπό τη βελτίωση της ποιότητας και του επιπέδου των τεχνικών κανονισμών τους και την αποτελεσματική χρήση των κανονιστικών πόρων·β) όπου ενδείκνυται, απλούστευση των τεχνικών κανονισμών, των προτύπων και των διαδικασιών εκτίμησης της συμμόρφωσης·γ) όπου τα συμβαλλόμενα μέρη συμφωνούν και όπου ενδείκνυται, για παράδειγμα όταν δεν υπάρχει διεθνές πρότυπο, αποφυγή άσκοπων αποκλίσεων ως προς την προσέγγιση των ρυθμιστικών διαδικασιών και των διαδικασιών εκτίμησης της συμμόρφωσης, και προσπάθεια σύγκλισης ή ευθυγράμμισης των τεχνικών απαιτήσεων· καιδ) προώθηση και ενθάρρυνση της διμερούς συνεργασίας μεταξύ των αντίστοιχων οργανισμών τους, του δημόσιου ή του ιδιωτικού τομέα, που είναι αρμόδιοι για τη μετρολογία, την τυποποίηση, τις δοκιμές, την πιστοποίηση και τη διαπίστευση.3. Κατόπιν αιτήματος, ένα συμβαλλόμενο μέρος εξετάζει με προσοχή τις προτάσεις που υποβάλλει το άλλο συμβαλλόμενο μέρος για συνεργασία βάσει των όρων του παρόντος κεφαλαίου.Άρθρο 4.4Τεχνικοί κανονισμοί1. Τα συμβαλλόμενα μέρη συμφωνούν να εκμεταλλευθούν κατά τον καλύτερο τρόπο τις ορθές κανονιστικές πρακτικές, όπως προβλέπεται στη συμφωνία ΤΕΕΣ. Ειδικότερα, τα συμβαλλόμενα μέρη αναλαμβάνουν:α) να εκπληρώνουν τις υποχρεώσεις διαφάνειας των συμβαλλόμενων μερών όπως αναφέρονται στη συμφωνία ΤΕΕΣ·β) να χρησιμοποιούν τα σχετικά διεθνή πρότυπα ως βάση των τεχνικών κανονισμών, συμπεριλαμβανομένων των διαδικασιών εκτίμησης της συμμόρφωσης, εκτός από την περίπτωση που τα εν λόγω διεθνή πρότυπα θα αποτελούσαν μη αποτελεσματικό ή ακατάλληλο μέσο για την εκπλήρωση των θεμιτών επιδιωκόμενων στόχων, και την περίπτωση που τα διεθνή πρότυπα δεν έχουν χρησιμοποιηθεί ως βάση, προκειμένου να εξηγήσουν, κατόπιν αιτήματος, στο άλλο συμβαλλόμενο μέρος τους λόγους για τους οποίους τα εν λόγω πρότυπα κρίθηκαν ακατάλληλα ή μη αποτελεσματικά για τον επιδιωκόμενο σκοπό·γ) όταν ένα συμβαλλόμενο μέρος έχει θεσπίσει ή προτείνει να θεσπιστεί ένας τεχνικός κανονισμός, να παρέχουν στο άλλο συμβαλλόμενο μέρος, κατόπιν αιτήματος, τις διαθέσιμες πληροφορίες σχετικά με το στόχο, τη νομική βάση και το σκεπτικό του τεχνικού κανονισμού·δ) να καθιερώνουν μηχανισμούς για την παροχή βελτιωμένων πληροφοριών σχετικά με τους τεχνικούς κανονισμούς (μεταξύ άλλων, μέσω δημόσιου διαδικτυακού τόπου) στους οικονομικούς φορείς του άλλου συμβαλλόμενου μέρους και, ιδίως, να παρέχουν γραπτές πληροφορίες και, όπου ενδείκνυται και υφίσταται, να παρέχουν γραπτή καθοδήγηση για την τήρηση των τεχνικών τους κανονισμών στο άλλο


text: συμβαλλόμενο μέρος ή στους οικονομικούς του φορείς, κατόπιν αιτήματος, χωρίς αδικαιολόγητη καθυστέρηση·ε) να λαμβάνουν δεόντως υπόψη τις απόψεις του άλλου συμβαλλόμενου μέρους όταν ένα μέρος της διαδικασίας ανάπτυξης ενός τεχνικού κανονισμού είναι ανοικτό σε δημόσια διαβούλευση και, κατόπιν αιτήματος, να απαντούν γραπτώς στις παρατηρήσεις που υποβάλλει το άλλο συμβαλλόμενο μέρος·στ) όταν πραγματοποιούν κοινοποιήσεις σύμφωνα με τη συμφωνία ΤΕΕΣ, να παρέχουν προθεσμία τουλάχιστον 60 ημερών μετά την κοινοποίηση προκειμένου το άλλο συμβαλλόμενο μέρος να υποβάλει γραπτώς τις παρατηρήσεις του επί της πρότασης· καιζ) να προβλέπουν επαρκές χρονικό διάστημα μεταξύ της δημοσίευσης των τεχνικών κανονισμών και της έναρξης ισχύος τους έτσι ώστε οι οικονομικοί φορείς του άλλου συμβαλλόμενου μέρους να προσαρμοστούν, εκτός εάν συντρέχουν ή ενδέχεται να εμφανιστούν επιτακτικά προβλήματα ασφάλειας, υγείας, περιβαλλοντικής προστασίας ή εθνικής ασφάλειας, και, όπου είναι εφικτό, να λαμβάνουν δεόντως υπόψη εύλογα αιτήματα για παράταση της περιόδου υποβολής παρατηρήσεων.2. Κάθε συμβαλλόμενο μέρος εξασφαλίζει ότι οι οικονομικοί φορείς και άλλα ενδιαφερόμενα πρόσωπα του άλλου συμβαλλόμενου μέρους έχουν τη δυνατότητα να συμμετέχουν σε κάθε επίσημη διαδικασία διαβούλευσης που αφορά την ανάπτυξη τεχνικών κανονισμών, με όρους όχι λιγότερο ευνοϊκούς από εκείνους που παρέχει στα δικά του νομικά ή φυσικά πρόσωπα.3. Κάθε συμβαλλόμενο μέρος προσπαθεί να εφαρμόζει τους τεχνικούς κανονισμούς με ενιαίο και συνεκτικό τρόπο σε ολόκληρο το έδαφός του. Εάν η Κορέα κοινοποιήσει στο συμβαλλόμενο μέρος ΕΕ ένα εμπορικό ζήτημα που φαίνεται να προκύπτει λόγω διαφορών στη νομοθεσία των κρατών μελών της Ευρωπαϊκής Ένωσης που η Κορέα θεωρεί ότι δεν συνάδουν με τη συνθήκη για τη λειτουργία της Ευρωπαϊκής Ένωσης, στο συμβαλλόμενο μέρος ΕΕ καταβάλλει κάθε προσπάθεια για την έγκαιρη αντιμετώπιση του ζητήματος αυτού.Άρθρο 4.5Πρότυπα1. Τα συμβαλλόμενα μέρη επιβεβαιώνουν τις υποχρεώσεις τους, βάσει του άρθρου 4.1 της συμφωνίας ΤΕΕΣ, να εξασφαλίζουν ότι οι φορείς τυποποίησής τους αποδέχονται και τηρούν τον κώδικα ορθής πρακτικής για την προετοιμασία και την έγκριση προτύπων που περιλαμβάνεται στο παράρτημα 3 της συμφωνίας ΤΕΕΣ, ενώ συνεκτιμούν, επίσης, τις αρχές που ορίζονται στις αποφάσεις και συστάσεις που εγκρίθηκαν από την επιτροπή μετά την 1η Ιανουαρίου 1995, G/TBT/1/αναθ.8, 23 Μαΐου 2002, τμήμα IX (απόφαση της επιτροπής για τις αρχές ανάπτυξης διεθνών προτύπων, οδηγών και συστάσεων σχετικά με το άρθρο 2, το άρθρο 5 και το παράρτημα 3 της συμφωνίας), που εκδόθηκαν από την επιτροπή του ΠΟΕ για τα Τεχνικά Εμπόδια στις Εμπορικές Συναλλαγές.2. Τα συμβαλλόμενα μέρη αναλαμβάνουν την υποχρέωση να ανταλλάσσουν πληροφορίες σχετικά με τα εξής:α) την εκ μέρους τους χρήση των προτύπων σε σύνδεση με τους τεχνικούς κανονισμούς·β) τις αντίστοιχες διαδικασίες τυποποίησής τους και το βαθμό στον οποίο χρησιμοποιούν τα διεθνή πρότυπα ως βάση για τα εθνικά και τα περιφερειακά τους πρότυπα· καιγ) τις συμφωνίες συνεργασίας που εφαρμόζονται από τα συμβαλλόμενα μέρη για την τυποποίηση, για παράδειγμα τις πληροφορίες για θέματα τυποποίησης σε συμφωνίες ελεύθερων εμπορικών συναλλαγών με τρίτους.Άρθρο 4.6Εκτίμηση της συμμόρφωσης και διαπίστευση1. Τα συμβαλλόμενα μέρη αναγνωρίζουν ότι υπάρχει μια ευρεία δέσμη μηχανισμών για να διευκολύνεται η αποδοχή των αποτελεσμάτων των διαδικασιών εκτίμησης της συμμόρφωσης, οι οποίες διεξάγονται στο έδαφος του άλλου συμβαλλόμενου μέρους, συμπεριλαμβανομένων:α) συμφωνιών για την αμοιβαία αποδοχή των αποτελεσμάτων των διαδικασιών εκτίμησης της συμμόρφωσης,


text: όσο αφορά συγκεκριμένους τεχνικούς κανονισμούς, που διεξάγονται από φορείς εγκατεστημένους στο έδαφος του άλλου συμβαλλόμενου μέρους·β) διαδικασιών διαπίστευσης για την επιλογή φορέων εκτίμησης της συμμόρφωσης, εγκατεστημένων στο έδαφος του άλλου συμβαλλόμενου μέρους·γ) κρατικού διορισμού φορέων εκτίμησης της συμμόρφωσης που είναι εγκατεστημένοι στο έδαφος του άλλου συμβαλλόμενου μέρους·δ) αναγνώρισης, εκ μέρους ενός συμβαλλόμενου μέρους, των αποτελεσμάτων των διαδικασιών εκτίμησης της συμμόρφωσης που διεξάγονται στο έδαφος του άλλου συμβαλλόμενου μέρους·ε) προαιρετικών ρυθμίσεων μεταξύ φορέων εκτίμησης της συμμόρφωσης στο έδαφος κάθε συμβαλλόμενου μέρους· καιστ) αποδοχής, εκ μέρους του συμβαλλόμενου μέρους εισαγωγής, της δήλωσης πιστότητας που υποβάλλει ο προμηθευτής.2. Συνεκτιμώντας ιδιαίτερα τις ανωτέρω παρατηρήσεις, τα συμβαλλόμενα μέρη αναλαμβάνουν την υποχρέωση:α) να εντείνουν την ανταλλαγή πληροφοριών για τους συγκεκριμένους και παρόμοιους μηχανισμούς με σκοπό να διευκολύνεται η αποδοχή των αποτελεσμάτων της εκτίμησης της συμμόρφωσης·β) να ανταλλάσσουν πληροφορίες σχετικά με τις διαδικασίες εκτίμησης της συμμόρφωσης και ιδίως σχετικά με τα κριτήρια που χρησιμοποιούνται για την επιλογή κατάλληλων διαδικασιών εκτίμησης της συμμόρφωσης για συγκεκριμένα προϊόντα·γ) να ανταλλάσσουν πληροφορίες σχετικά με την πολιτική διαπίστευσης και να εξετάζουν τους τρόπους βέλτιστης χρήσης των διεθνών προτύπων διαπίστευσης και των διεθνών συμφωνιών στις οποίες συμμετέχουν οι φορείς διαπίστευσης των συμβαλλόμενων μερών, για παράδειγμα μέσω των μηχανισμών της Διεθνούς Συνεργασίας για τη Διαπίστευση Εργαστηρίων και του Διεθνούς Φόρουμ Διαπίστευσης· καιδ) σύμφωνα με το άρθρο 5.1.2 της συμφωνίας ΤΕΕΣ, να απαιτούν διαδικασίες εκτίμησης της συμμόρφωσης που δεν είναι αυστηρότερες απ’ ό,τι χρειάζεται.3. Οι αρχές και οι διαδικασίες που ορίζονται για την ανάπτυξη και την έγκριση τεχνικών κανονισμών βάσει του άρθρου 4.4, με σκοπό να αποφεύγονται τα περιττά εμπόδια στις εμπορικές συναλλαγές και να εξασφαλίζεται διαφάνεια και μη διακριτική μεταχείριση, εφαρμόζονται, επίσης, για τις υποχρεωτικές διαδικασίες εκτίμησης της συμμόρφωσης.Άρθρο 4.7Εποπτεία της αγοράςΤα συμβαλλόμενα μέρη αναλαμβάνουν την υποχρέωση να ανταλλάσσουν απόψεις σχετικά με την εποπτεία της αγοράς και τον έλεγχο της τήρησης των κανονισμών.Άρθρο 4.8Τέλη εκτίμησης της συμμόρφωσηςΤα συμβαλλόμενα μέρη επαναβεβαιώνουν την υποχρέωσή τους, δυνάμει του άρθρου 5.2.5 της συμφωνίας ΤΕΕΣ, να επιβάλλουν, για την υποχρεωτική εκτίμηση της συμμόρφωσης των εισαγόμενων προϊόντων, ισότιμα τέλη με τα τέλη που επιβάλλονται για την εκτίμηση της συμμόρφωσης των ομοειδών προϊόντων εθνικής καταγωγής ή καταγωγής άλλων χωρών, συνεκτιμώντας την επικοινωνία, τη μεταφορά και τις λοιπές δαπάνες που προκύπτουν λόγω διαφορών μεταξύ της τοποθεσίας στην οποία βρίσκονται οι εγκαταστάσεις του αιτούντος και του φορέα εκτίμησης της συμμόρφωσης, και αναλαμβάνουν την υποχρέωση να εφαρμόζουν αυτή την αρχή στους τομείς που καλύπτονται από το παρόν κεφάλαιο.Άρθρο 4.9Σήμανση και τοποθέτηση ετικέτας1. Τα συμβαλλόμενα μέρη σημειώνουν τη διάταξη της παραγράφου 1 του παραρτήματος 1 της συμφωνίας ΤΕΕΣ σύμφωνα με την οποία ένας τεχνικός κανονισμός μπορεί να περιλαμβάνει, ή να αφορά αποκλειστικά τις απαιτήσεις σήμανσης και τοποθέτησης ετικέτας, και συμφωνούν ότι στην περίπτωση που οι τεχνικοί κανονισμοί τους περιλαμβάνουν υποχρεωτική σήμανση ή τοποθέτηση ετικέτας, θα τηρούν τις αρχές του άρθρου 2.2 της συμφωνίας ΥΦΥ, σύμφωνα με το οποίο οι τεχνικοί κανονισμοί δεν πρέπει να καταρτίζονται με σκοπό ή με αποτέλεσμα να δημιουργούν περιττά εμπόδια στις διεθνείς εμπορικές συναλλαγές, και δεν πρέπει να είναι περισσότερο περιοριστικοί για το εμπόριο απ’ όσο απαιτείται για την επίτευξη ενός


text: θεμιτού στόχου.2. Συγκεκριμένα, τα συμβαλλόμενα μέρη συμφωνούν ότι όταν ένα συμβαλλόμενο μέρος απαιτεί υποχρεωτική σήμανση ή τοποθέτηση ετικέτας σε προϊόντα:α) το συμβαλλόμενο μέρος προσπαθεί να ελαχιστοποιήσει τις απαιτήσεις σήμανσης ή τοποθέτησης ετικέτας πέραν της σήμανσης ή της τοποθέτησης ετικέτας που έχουν σχέση με τους καταναλωτές ή τους χρήστες του προϊόντος. Όταν απαιτείται σήμανση για άλλους λόγους, για παράδειγμα φορολογικούς, η απαίτηση αυτή διατυπώνεται κατά τρόπον ώστε να μην είναι περισσότερο περιοριστική για το εμπόριο απ’ όσο είναι αναγκαίο για την επίτευξη ενός θεμιτού στόχου·β) το συμβαλλόμενο μέρος μπορεί να προσδιορίζει τη μορφή της σήμανσης ή της ετικέτας, αλλά δεν απαιτεί οποιαδήποτε σχετική προηγούμενη έγκριση, καταχώριση ή πιστοποίηση. Η διάταξη αυτή ισχύει με την επιφύλαξη του δικαιώματος του συμβαλλόμενου μέρους να απαιτεί προηγούμενη έγκριση των ειδικών πληροφοριών που πρέπει να αναγράφονται στην ετικέτα ή στη σήμανση σύμφωνα με τη σχετική εσωτερική νομοθεσία·γ) όταν το συμβαλλόμενο μέρος απαιτεί τη χρήση ενιαίου αριθμού ταυτοποίησης από τους οικονομικούς φορείς, το συμβαλλόμενο μέρος χορηγεί τον αριθμό αυτό στους οικονομικούς φορείς του άλλου συμβαλλόμενου μέρους χωρίς αδικαιολόγητη καθυστέρηση και χωρίς διακρίσεις·δ) το συμβαλλόμενο μέρος εξακολουθεί να έχει τη δυνατότητα να απαιτεί την αναγραφή των πληροφοριών στη σήμανση ή στην ετικέτα σε μια συγκεκριμένη γλώσσα. Εάν υπάρχει διεθνές σύστημα ονοματολογίας που έχει γίνει αποδεκτό από τα συμβαλλόμενα μέρη, μπορεί επίσης να χρησιμοποιείται. Η ταυτόχρονη χρησιμοποίηση άλλων γλωσσών δεν απαγορεύεται, υπό τον όρο ότι, είτε οι πληροφορίες που παρέχονται στις άλλες γλώσσες είναι ταυτόσημες με εκείνες που παρέχονται στην καθορισμένη γλώσσα, είτε οι πληροφορίες που παρέχονται στην πρόσθετη γλώσσα δεν συνιστούν παραπλανητική πληροφόρηση αναφορικά με το προϊόν· καιε) το συμβαλλόμενο μέρος, σε περιπτώσεις που θεωρεί ότι δεν υπονομεύονται οι θεμιτοί στόχοι βάσει της συμφωνίας ΤΕΕΣ, προσπαθεί να αποδέχεται την τοποθέτηση μη μόνιμων ή αποσπώμενων ετικετών, ή τη σήμανση ή τοποθέτηση της ετικέτας στο συνοδευτικό έγγραφο αντί της επικόλλησής της επί του προϊόντος.Άρθρο 4.10Μηχανισμός συντονισμού1. Τα συμβαλλόμενα μέρη συμφωνούν να διορίσουν συντονιστές ΤΕΕΣ και να παρέχουν κατάλληλες πληροφορίες στο άλλο συμβαλλόμενο μέρος σε περίπτωση αλλαγής του συντονιστή τους ΤΕΕΣ. Οι συντονιστές ΤΕΕΣ συνεργάζονται με σκοπό να διευκολύνουν την εφαρμογή του παρόντος κεφαλαίου και τη συνεργασία μεταξύ των συμβαλλόμενων μερών σε όλα τα θέματα που σχετίζονται με το παρόν κεφάλαιο.2. Στα καθήκοντα του συντονιστή περιλαμβάνονται τα εξής:α) παρακολούθηση της εφαρμογής και της διαχείρισης του παρόντος κεφαλαίου, άμεση αντιμετώπιση οποιουδήποτε θέματος που θίγεται από οποιοδήποτε συμβαλλόμενο μέρος αναφορικά με την ανάπτυξη, την έγκριση, την εφαρμογή ή την επιβολή των προτύπων, των τεχνικών κανονισμών και των διαδικασιών εκτίμησης της συμμόρφωσης και, κατόπιν αιτήματος οποιουδήποτε συμβαλλόμενου μέρους, διαβούλευση για οποιοδήποτε θέμα προκύψει βάσει του παρόντος κεφαλαίου·β) αύξηση της συνεργασίας στον τομέα της ανάπτυξης και της βελτίωσης των προτύπων, των τεχνικών κανονισμών και των διαδικασιών εκτίμησης της συμμόρφωσης·γ) διευθέτηση της καθιέρωσης ρυθμιστικών διαλόγων εφόσον ενδείκνυται, σύμφωνα με το άρθρο 4.3·δ) διευθέτηση της συγκρότησης ομάδων εργασίας, οι οποίες μπορούν να περιλαμβάνουν ή να διαβουλεύονται με μη κυβερνητικούς εμπειρογνώμονες και ενδιαφερομένους, όπως έχουν συμφωνήσει αμοιβαία τα συμβαλλόμενα μέρη·ε) ανταλλαγή πληροφοριών σχετικά με τις εξελίξεις σε μη κυβερνητικά, περιφερειακά και πολυμερή φόρουμ σχετικά με τα πρότυπα, τους


text: τεχνικούς κανονισμούς και τις διαδικασίες εκτίμησης της συμμόρφωσης· καιστ) επανεξέταση του παρόντος κεφαλαίου υπό το φως οποιωνδήποτε εξελίξεων βάσει της συμφωνίας ΤΕΕΣ.3. Οι συντονιστές επικοινωνούν μεταξύ τους με οποιαδήποτε εγκεκριμένη μέθοδο κρίνεται ενδεδειγμένη για την αποτελεσματική και αποδοτική εκτέλεση των καθηκόντων τους.ΚΕΦΑΛΑΙΟ ΠΕΝΤΕΥΓΕΙΟΝΟΜΙΚΑ ΚΑΙ ΦΥΤΟΫΓΕΙΟΝΟΜΙΚΑ ΜΕΤΡΑΆρθρο 5.1Στόχος1. Ο στόχος του παρόντος κεφαλαίου είναι να ελαχιστοποιηθούν οι αρνητικές συνέπειες των υγειονομικών και φυτοϋγειονομικών μέτρων για το εμπόριο, με παράλληλη προστασία της ζωής ή της υγείας του ανθρώπου, των ζώων ή των φυτών στα εδάφη των συμβαλλόμενων μερών.2. Επιπροσθέτως, το κεφάλαιο αυτό έχει σκοπό την αύξηση της συνεργασίας μεταξύ των συμβαλλόμενων μερών σχετικά με θέματα καλής διαβίωσης των ζώων, λαμβάνοντας υπόψη διάφορους παράγοντες όπως τις συνθήκες της κτηνοτροφικής βιομηχανίας των συμβαλλόμενων μερών.Άρθρο 5.2Πεδίο εφαρμογήςΤο παρόν κεφάλαιο εφαρμόζεται σε όλα τα μέτρα υγειονομικής και φυτοϋγειονομικής προστασίας ενός συμβαλλόμενου μέρους τα οποία μπορούν, άμεσα ή έμμεσα, να επηρεάσουν τις εμπορικές συναλλαγές μεταξύ των συμβαλλόμενων μερών.Άρθρο 5.3ΟρισμόςΓια τους σκοπούς του παρόντος κεφαλαίου, ως υγειονομικό ή φυτοϋγειονομικό μέτρο νοείται κάθε μέτρο που ορίζεται στην παράγραφο 1 του παραρτήματος Α της συμφωνίας ΥΦΥ.Άρθρο 5.4Δικαιώματα και υποχρεώσειςΤα συμβαλλόμενα μέρη επιβεβαιώνουν τα δικαιώματα και τις υποχρεώσεις τους δυνάμει της συμφωνίας ΥΦΥ.Άρθρο 5.5Διαφάνεια και ανταλλαγή πληροφοριώνΤα συμβαλλόμενα μέρη:α) επιδιώκουν τη διαφάνεια όσον αφορά τα υγειονομικά και φυτοϋγειονομικά μέτρα που εφαρμόζονται στο εμπόριο·β) προάγουν την αμοιβαία κατανόηση των υγειονομικών και φυτοϋγειονομικών μέτρων κάθε συμβαλλόμενου μέρους και της εφαρμογής τους·γ) ανταλλάσσουν πληροφορίες για θέματα που συνδέονται με την ανάπτυξη και την εφαρμογή υγειονομικών και φυτοϋγειονομικών μέτρων τα οποία επηρεάζουν, ή ενδέχεται να επηρεάσουν, τις εμπορικές συναλλαγές μεταξύ των συμβαλλόμενων μερών, με σκοπό να ελαχιστοποιηθούν οι αρνητικές συνέπειες για το εμπόριο· καιδ) κοινοποιούν, κατόπιν αιτήματος ενός συμβαλλόμενου μέρους, τις απαιτήσεις που εφαρμόζουν για την εισαγωγή συγκεκριμένων προϊόντων.Άρθρο 5.6Διεθνή πρότυπαΤα συμβαλλόμενα μέρη:α) συνεργάζονται, κατόπιν αιτήματος ενός συμβαλλόμενου μέρους, για την ανάπτυξη μιας κοινής αντίληψης σχετικά με την εφαρμογή των διεθνών προτύπων σε τομείς που επηρεάζουν, ή ενδέχεται να επηρεάσουν, τις μεταξύ τους εμπορικές συναλλαγές, με σκοπό την ελαχιστοποίηση των αρνητικών συνεπειών στις μεταξύ τους εμπορικές συναλλαγές· καιβ) συνεργάζονται για την ανάπτυξη διεθνών προτύπων, κατευθυντήριων γραμμών και συστάσεων.Άρθρο 5.7Απαιτήσεις για τις εισαγωγές1. Οι γενικές απαιτήσεις ενός συμβαλλόμενου μέρους για τις εισαγωγές εφαρμόζονται στο σύνολο του εδάφους του άλλου συμβαλλόμενου μέρους.2. Πρόσθετες ειδικές απαιτήσεις για τις εισαγωγές είναι δυνατόν να επιβληθούν στο συμβαλλόμενο μέρος εξαγωγής ή σε τμήματά του, με βάση τον καθορισμό της υγειονομικής κατάστασης των ζώων ή της φυτοϋγειονομικής κατάστασης στο συμβαλλόμενο μέρος εξαγωγής ή σε τμήματά του, που πραγματοποιείται από το συμβαλλόμενο μέρος εισαγωγής σύμφωνα με τις κατευθυντήριες γραμμές και τα πρότυπα της συμφωνίας ΥΦΥ, της Επιτροπής του Codex Alimentarius, της Παγκόσμιας Οργάνωσης Υγείας των Ζώων (εφεξής "η ΠΟΥΖ") και της Διεθνούς Σύμβασης για την Προστασία των Φυτών (εφεξής "η ΔΣΠΦ").Άρθρο 5.8Μέτρα που αφορούν την υγεία των ζώων και τη φυτοπροστασία1. Τα συμβαλλόμενα μέρη αναγνωρίζουν την έννοια των απαλλαγμένων από παράσιτα ή νόσους περιοχών και των περιοχών με χαμηλό επιπολασμό παρασίτων ή νόσων, σύμφωνα με τα πρότυπα της συμφωνίας ΥΦΥ, της ΠΟΥΖ και της ΔΣΠΦ, και θεσπίζουν κατάλληλη διαδικασία για την αναγνώριση των